qundao/data-zh-poetry huggingface dataset:
遣兴
作者：李吕
朝代：宋
体裁：古风

生人无喜怒，喜怒由外触。平地有风波，安居多鸩毒。缅怀先哲士，每用此理烛。颜子不贰迁，所乐一瓢足。
酬令裕见寄之什
作者：李吕
朝代：宋

伯才不鼓琴，良为知音撤。渊明琴无弦，荆扉昼常闭。吾道传沧洲，初不待识别。叔孙志谐俗，礼乐用绵蕝。子陵持正论，阿谀腰领绝。宁可负凿方，枉尺未应屑。郊居本寂寞，况乃生计拙。食指日益繁，资用时告竭。客至坐无毡，窃与郑公埒。天随拾杞菊，焉能餍餔啜。平生所厚人，过门或电掣。尝闻贵易交，一命已变节。包苴既无鱼，裋褐倦造谒。阔远故人书，谁复访衰苶。有燄手可炙，其如火不热。闻酸蚋必聚，其如醯不冽。向来出肺肝，生死语虚设。醇风恣浇漓，仁义从荡灭。江湖足相忘，何苦怨离别。黄君忘年友，岁寒我辈列。抗志忌诡随，讲究亦可悦。高堂甘旨奉，敢以贫故阙。姑从敩学半，俯首栖林樾。近枉寄赠篇，用意尤清切。似闻于易道，琅诵口不辍。顾惭泽畔癯，韦编老披阅。未达言外意，搔首漫卼臲。三圣日星垂，墙仞靡容瞥。动静本自然，发明赖前哲。屈伸相感触，至理甚昭晰。泰反复于隍，需顺出自穴。机缄默循环，勿用腾口说。寒泉终可食，但贵井常渫。正乏双南金，报称愧灭裂。见许惠然来，谅不出良月。莫学王子猷，兴尽江天雪。
酬令裕见寄之什
作者：李吕
朝代：宋

伯才不鼓琴，良为知音撤。
渊明琴无絃，荆扉昼常闭。
吾道传沧洲，初不待识别。
叔孙志谐俗，礼乐用绵蕝。
子陵持正论，阿谀腰领绝。
宁可负凿方，枉尺未应屑。
郊居本寂寞，况乃生计拙。
食指日益繁，资用时告竭。
客至坐无毡，窃与郑公埒。
天随拾杞菊，焉能餍餔餟。
平生所厚人，过门或电掣。
尝闻贵易交，一命已变节。
包苴既无鱼，裋褐倦造谒。
阔远故人书，谁復访衰苶。
有燄手可炙，其如火不热。
闻酸蚋必聚，其如酰不冽。
向来出肺肝，生死语虚设。
醇风恣浇漓，仁义从荡灭。
江湖足相忘，何苦怨离别。
黄君忘年友，岁寒我辈列。
抗志忌诡随，讲究亦可悦。
高堂甘旨奉，敢以贫故阙。
姑从斆学半，俯首栖林樾。
近枉寄赠篇，用意尤清切。
似闻于易道，琅诵口不辍。
顾惭泽畔癯，韦编老披阅。
未达言外意，搔首漫卼臲。
三圣日星垂，墙仞靡容瞥。
动静本自然，发明頼前哲。
屈伸相感触，至理甚昭晰。
泰反復于隍，需顺出自穴。
机缄默循环，勿用腾口说。
寒泉终可食，但贵井常渫。
正乏双南金，报称愧灭裂。
见许惠然来，谅不出良月。
莫学王子猷，兴尽江天雪。
醉落魄/一斛珠
作者：李吕
朝代：宋

休休莫莫。当年不负西湖约。一枝初见横篱落。嚼蕊闻香，长是醉乡落魄。而今对酒空斟酌。老来多病情非昨。谁人伴我临东阁。冷淡吟怀，犹可追前作。
醉落魄·一斛珠·休休莫莫
作者：李吕
朝代：宋
体裁：词

休休莫莫。
当年不负西湖约。
一技初见横篱落。
嚼蕊闻香，长是醉乡落魄。
而今对酒空斟酌。
老来多病情非昨。
谁人伴我临东阁。
冷淡吟怀，犹可追前作。
铁笛亭
作者：李吕
朝代：宋

孤吹人已远，横笛处犹在。
清史欣有托，奔云放天籁。
铁笛亭
作者：李吕
朝代：宋

孤吹人已远，横笛处犹在。清名欣有托，奔云放天籁。
铁笛亭
作者：李吕
朝代：宋

孤吹人已远，横笛处犹在。
清名欣有託，奔云放天籁。
陪晦翁游玉涧
作者：李吕
朝代：宋
体裁：古风

夜琴响空山，临流水方折。老仙何处来，欣赏共清绝。不知卢仝家，还有许风月。
青玉案 其五 歌
作者：李吕
朝代：宋
体裁：词

含怨。两颦浅。羽髻云鬟低玉燕。绿沈香底金鹅扇。隐隐花枝轻颤。当筵不放红云转。正是玉壶春满。
青玉案·春夜怀故人
作者：李吕
朝代：宋
体裁：词

参横月落闻街鼓。指杨柳、天边路。冷澹梨花啼玉箸。五云芝检，八花砖影，稳上鳌头去。吹箫台冷秦云暮。玉勒嘶风弄娇步。四雁峰前凭尺素。壁尘香减，绮窗风静，记得题诗处。
题七者寮
作者：李吕
朝代：宋

瑩心冽寒泉，砥节介如石。本无市朝念，自与红尘隔。
题七者寮
作者：李吕
朝代：宋
体裁：古风

莹心冽寒泉，砥节介如石。本无市朝念，自与红尘隔。
题丛碧亭
作者：李吕
朝代：宋

主人厌尘俗，不使居无竹。
诗翁爱诗史，咏歌长不足。
箨龙徧山园，嘉名榜华屋。
何当乘逸兴，倚栏听戛玉。
题丛碧亭
作者：李吕
朝代：宋

主人厌尘俗，不使居无竹。诗翁爱诗史，咏歌长不足。箨龙遍山园，嘉名榜华屋。何当乘逸兴，倚栏听戛玉。
题东寮
作者：李吕
朝代：宋

羲和鞭日驭，发轫自旸谷。
道人耕寸田，开窗纳余燠。
题东寮
作者：李吕
朝代：宋

羲和鞭日驭，发轫自旸谷。道人耕寸田，开窗纳馀燠。
题东寮
作者：李吕
朝代：宋

羲和鞭日驭，发轫自晹谷。
道人耕寸田，开窗纳余燠。
题伯丈人黄待制归来堂
作者：李吕
朝代：宋
体裁：古风

君子重进退，大节贵能全。厥志在冥鸿，耳非闻杜鹃。县车示优宠，挥金乐耆年。高风激贪懦，千载要齐肩。
题君山爱松轩
作者：李吕
朝代：宋
体裁：七言绝句

尝爱山间老乔松，栖烟宿雨盘虬龙。道人所爱偶相似，许我来此听松风。
题君山爱松轩
作者：李吕
朝代：宋
体裁：古风

青青窗外松，高下如羽盖。不论霜雪晨，屹立风雨外。深根养茯苓，千岁坐可待。世情苦炎凉，一日几变态。此物独坚贞，雅志在久耐。清声万壑传，时奏庄生籁。
题君山观招真阁六首
作者：李吕
朝代：宋

数峰碧巑屼，乌君成道山。
仙游杳难问，空锁白云閒。
题君山观招真阁六首
作者：李吕
朝代：宋

晕飞新楼台，像设旧金碧。
焚修人已老，倚杖对山石。
题君山观招真阁六首
作者：李吕
朝代：宋

蜡屐发兴屡，几为春泥阻。此行不作难，霁色随步武。数峰碧巑岏，乌君成道山。仙游杳难问，空锁白云閒。双蔓正排空，云是玉真府。采芝何许入，忽此驾修羽。观宇藏山崦，昔居火宅僧。因缘有时节，羽服奉香灯。翚飞新楼台，像设旧金碧。焚修人已老，倚杖对山石。彩侍过丘林，星行忽一周。春晖今已矣，涕泪不能收。
题君山观招真阁六首·其一
作者：李吕
朝代：宋
体裁：古风

蜡屐发兴屡，几为春泥阻。此行不作难，霁色随步武。
题君山观招真阁六首·其三
作者：李吕
朝代：宋
体裁：古风

双蔓正排空，云是玉真府。采芝何许入，忽此驾修羽。
题君山观招真阁六首·其二
作者：李吕
朝代：宋

数峯碧巑岏，乌君成道山。
仙游杳难问，空锁白云閒。
题君山观招真阁六首·其二
作者：李吕
朝代：宋

数峰碧巑岏，乌君成道山。仙游杳难问，空锁白云閒。
题君山观招真阁六首·其五
作者：李吕
朝代：宋
体裁：古风

翚飞新楼台，像设旧金碧。焚修人已老，倚杖对山石。
题君山观招真阁六首·其六
作者：李吕
朝代：宋
体裁：古风

彩侍过丘林，星行忽一周。春晖今已矣，涕泪不能收。
题君山观招真阁六首·其四
作者：李吕
朝代：宋
体裁：古风

观宇藏山崦，昔居火宅僧。因缘有时节，羽服奉香灯。
题吴仲微常斋
作者：李吕
朝代：宋
体裁：五言绝句

达石情忘倦，移山志必通。朝朝勤甓运，井井策新功。
题吴微仲常斋
作者：李吕
朝代：宋
体裁：古风

人心非无常，自为外物禁。喜怒烈火炽，宠辱铦锋森。从兹失本然，至理而浮沉。达人解其会，魔军讵能侵。盘石可转移，明月犹晴阴。卓然有所立，此道古与今。颜渊无终食，孟子不动心。充君名斋志，前修端可寻。
题吴微仲常斋
作者：李吕
朝代：宋

人心非无常，自为外物禁。
喜怒烈火炽，宠辱铦锋森。
从兹失本然，至理而浮沉。
达人解其会，魔军讵能侵。
盘石可转移，明月犹晴阴。
卓然有所立，此道古与今。
颜渊无终食，隈子不动心。
充君名斋志，前修端可寻。
题宋德器致爽轩
作者：李吕
朝代：宋

将军啸咤风雷生，一诺之宠千金轻。
仰头看山默不应，此段王郎真绝人。
人言爽气定何物，面目俨然君不识。
非氛非祲非烟云，可以意了难口说。
子猷拄笏人笑痴，先生作斋人愈疑。
但知谈河不救渴，岂信秀色能充饥。
千峯横青朝过雨，折简招归入诗句。
傥有俗客来叩门，为道我眠卿且去。
题宋德器致爽轩
作者：李吕
朝代：宋

将军啸咤风雷生，一诺之宠千金轻。仰头看山默不应，此段王郎真绝人。人言爽气定何物，面目俨然君不识。非氛非祲非烟云，可以意了难口说。子猷拄笏人笑痴，先生作斋人愈疑。但知谈河不救渴，岂信秀色能充饥。千峰横青朝过雨，折简招归入诗句。傥有俗客来叩门，为道我眠卿且去。
题少室故居
作者：李吕
朝代：宋

拾遗旧隐居，一亩长蓬蒿。在昔考槃初，择胜得无劳。羊肠罕人迹，丘壑方自豪。凤凰景星睹，奔走纷儿曹。屈伸固相感，舒卷随所遭。莫言从此去，索价遽能高。
题少室故居
作者：李吕
朝代：宋

拾遗旧隐居，一亩长蓬蒿。
在昔考槃初，择胜得无劳，
羊肠罕人迹，丘壑方自豪。
凤凰景星睹，奔走纷儿曹。
屈伸固相感，舒卷随所遭。
莫言从此去，索价遽能高。
题少室故居
作者：李吕
朝代：宋

拾遗旧隠居，一亩长蓬蒿。
在昔考槃初，择胜得无劳。
羊肠罕人迹，丘壑方自豪。
凤凰景星覩，奔走纷儿曹。
屈伸固相感，舒卷随所遭。
莫言从此去，索价遽能高。
题游少张逸老轩
作者：李吕
朝代：宋

劳生着意在荣观，炊熟黄粱万虑宽。
溢目琴书聊自乐，半窗风月不吾悭。
从谁更觅安心法，回首几经行路难。
料想已能同水镜，任他胸次九疑山。
题游少张逸老轩
作者：李吕
朝代：宋

劳生著意在荣观，炊熟黄粱万虑宽。
溢目琴书聊自乐，半窗风月不吾悭。
从谁更觅安心法，回首几经行路难。
料想已成同水镜，任他胸次九疑山。
题游少张逸老轩
作者：李吕
朝代：宋

劳生著意在荣观，炊熟黄粱万虑宽。溢目琴书聊自乐，半窗风月不吾悭。从谁更觅安心法，回首几经行路难。料想已能同水镜，任他胸次九疑山。
题焦山寺
作者：李吕
朝代：宋

水轮依风负坤舆，百川东充同灌输。
掀巾之陂莽吞受，沃焦之册初不濡。
云根终古插江湖，狂澜滔天随卷舒。
空神回飚避突兀，海门排霄岌相扶。
僧居蠔山迷向背，佛宇蜃气成吹嘘。
昔游玄冬崖壑枯，洪涛溅雨名优裳裾。
风来驾潮愁海若，溟涨跋浪翻鲸鱼。
羽渊咸池相荡潏，月阿日窟漂方隅。
此身浮沤一缘聚，四大湿相瀰空虚。
鍼锋悬持妙善住，蚊睫坐睨焦螟居。
山中老禅眼於菟，香饭遣化分雕胡。
重渊重涎舞蛟首，方丈冥寝凝薰炉。
夜寒黑月照浊水，乞取坏衲摩居珠。
题焦山寺
作者：李吕
朝代：宋

水轮依风负坤舆，百川东流同灌输。
掀巾之陂莽吞受，沃焦之山初不濡。
云根终古插江湖，狂澜滔天随卷舒。
空神迴飈避突兀，海门排霄岌相扶。
僧居蚝山迷向背，佛宇蜃气成吹嘘。
昔游玄冬崖壑枯，洪涛溅雨吹裳裾。
风来驾潮愁海若，溟涨跋浪飜鲸鱼。
羽渊咸池相荡潏，月阿日窟漂方隅。
此身浮沤一缘聚，四大湿相瀰空虚。
鍼锋悬持妙善住，蚊睫坐睨焦螟居。
山中老禅眼于菟，香饭遣化分雕胡。
重渊垂涎舞蛟首，方丈宴寝凝熏炉。
夜寒黑月照浊水，乞取坏衲摩尼珠。
题破石铺
作者：李吕
朝代：宋
体裁：五言绝句

往返数百里，上下几重山。仆仆利名客，不知行路难。
题长滩铺
作者：李吕
朝代：宋
体裁：七言绝句

一丘一壑吾臭味，真是真非孰有无。月笛烟蓑秋正好，急须归钓渚溪鱼。
鹧鸪天 其一 寄情
作者：李吕
朝代：宋

脸上残霞酒半消，晚妆匀罢却无聊。金泥帐小教谁共？银字笙寒懒更调。人悄悄，漏迢迢，琐窗虚度可怜宵。一从恨满丁香结，几度春深豆蔻梢。
鹧鸪天 其二 谢人送牡丹
作者：李吕
朝代：宋
体裁：词

甲帐春风肯见分。夜陪清梦当炉薰。寻香若傍阑干晓，定见堆红越鄂君。雕玉佩，郁金裙。凭谁书叶寄朝云。兰芽九畹虽清绝，也要芳心伴小醺。
鹧鸪天·甲帐春风肯见分
作者：李吕
朝代：宋
体裁：词

甲帐春风肯见分。夜陪清梦当炉熏。寻香若傍阑干晓，定见堆红越鄂君。雕玉佩，郁金裙。凭谁书叶寄朝云。兰芽九畹虽清绝，也要芳心伴小醺。
鹧鸪天（寄情）
作者：李吕
朝代：宋
体裁：词

脸上残霞酒半消。晚妆匀罢却无聊。金泥帐小教谁共，银字笙寒懒更调。
人悄悄，漏迢迢。琐窗虚度可怜宵。一从恨满丁香结，几度春深豆蔻梢。
題梅山雲悅樓
作者：李君式
朝代：宋

無心出岫道人閑，身在虛無縹渺閒。
可惜雲霓人在望，捲將雲雨入梅山。
题梅山云悦楼
作者：李君式
朝代：宋
体裁：七言绝句

无心出岫道人闲，身在虚无缥渺閒。可惜云霓人在望，捲将云雨入梅山。
沁园春·三岛十洲
作者：李君行
朝代：宋

三岛十洲，移掇者谁，玉城稚仙。
解运诗之巧，裁山剪水，用诗之力，斡地回天。
大笑宋初，秀才屋子，着不得官家十万钱。
又谁说，李膺豪放，门号龙门。
我家呼喝山川。
道今日山春莺已迁。
汝南山顶上，虎毋久卧，秀溪底下，龙莫长眠。
打起精神，护持诗府，推出诗城障山边。
山川道，如稚仙肯出，当拜君言。
沁园春（刘山春新居）
作者：李君行
朝代：宋

三岛十洲，移掇者谁，玉城稚仙。解运诗之巧，裁山剪水，用诗之力，斡地回天。大笑宋初，秀才屋子，著不行官家十万钱。又谁说，李膺豪放，门号龙门。
我家呼喝山川。道今日山春莺已迁。汝南山顶上，虎毋久卧，秀溪底下，龙莫长眼。打起精神，护持诗府，推出诗城障山边。山川道，如稚仙肯出，当拜君言。
贈汪水雲
作者：李吟山
朝代：宋

青雲貴戚玉麟兒，曾逐鑾車入紫闈。
王母窗前窺面日，太真膝上畫眉時。
滄溟水闊龍何在，華表秋深鶴未歸。
三尺焦桐千古意，黄金誰與鑄鍾期。
赠汪水云
作者：李吟山
朝代：宋
体裁：七言律诗

青云贵戚玉麟儿，曾逐銮车入紫闱。王母窗前窥面日，太真膝上画眉时。沧溟水阔龙何在，华表秋深鹤未归。三尺焦桐千古意，黄金谁与铸钟期。
僧家
作者：李含章
朝代：宋

不愁白日斜，唯只是僧家。
远径接芳草，閒庭掩落花。
木栏栖悲翠，盆水种蒹葭。
到此常留意，深窗自煮茶。
僧家
作者：李含章
朝代：宋

不愁白日斜，唯只是僧家。远径接芳草，閒庭掩落花。木栏栖翡翠，盆水种蒹葭。到此常留意，深窗自煮茶。
僧家
作者：李含章
朝代：宋

不愁白日斜，唯只是僧家。
遠徑接芳草，閒庭掩落花。
木欄棲悲翠，盆水種蒹葭。
到此常留意，深窗自煮茶。
出典宣城三首·其一
作者：李含章
朝代：宋

戛云秋翼健磨天，九万修程孰可肩。
五马幸归乡国路，百城初认钓鱼船。
余霞绮阁方池上，宿霭人家迭嶂前。
多感圣君垂异宠，力思报效向衰年。
出典宣城三首·其一
作者：李含章
朝代：宋

戛云秋翼健磨天，九万修程孰可肩。五马幸归乡国路，百城初认钓鱼船。馀霞绮阁方池上，宿霭人家叠嶂前。多感圣君垂异宠，力思报效向衰年。
出典宣城三首·其一
作者：李含章
朝代：宋

戛雲秋翼健磨天，九萬修程孰可肩。
五馬幸歸鄉國路，百城初認釣魚船。
餘霞綺閣方池上，宿靄人家疊嶂前。
多感聖君垂異寵，力思報效向衰年。
出典宣城三首·其三
作者：李含章
朝代：宋

分符惭寡术，荣抃出京畿。
况什新秋节，重经旧钓矶。
江村初雨歇，水国淡烟微。
一路风光好，还同衣锦归。
出典宣城三首·其三
作者：李含章
朝代：宋

分符惭寡术，荣抃出京畿。况值新秋节，重经旧钓矶。江村初雨歇，水国淡烟微。一路风光好，还同衣锦归。
出典宣城三首·其三
作者：李含章
朝代：宋

分符惭寡术，荣抃出京畿。况值新秋节，重经旧钓矶。江村初雨歇，水国淡烟微。一路风光好，还同衣锦归。戛云秋翼健磨天，九万修程孰可肩。五马幸归乡国路，百城初认钓鱼船。馀霞绮阁方池上，宿霭人家叠嶂前。多感圣君垂异宠，力思报效向衰年。芦花未白蓼初红，绿水澄蓝是处通。景色不须今日别，烟光仍与昔时同。马嘶晓月思闲厩，帆挂秋光足便风。寄语路人休借问，锦衣归去一衰翁。
出典宣城三首·其三
作者：李含章
朝代：宋

分符慙寡術，榮抃出京畿。
況什新秋節，重經舊釣磯。
江村初雨歇，水國淡煙微。
一路風光好，還同衣錦歸。
出典宣城三首·其二
作者：李含章
朝代：宋

芦花未白蓼初红，绿水澄蓝是处通。景色不须今日别，烟光仍与昔时同。马嘶晓月思闲厩，帆挂秋光足便风。寄语路人休借问，锦衣归去一衰翁。
出典宣城三首·其二
作者：李含章
朝代：宋

芦花未白蓼初红，绿水澄蓝是处通。
景色不须今日别，烟光仍与昔时同。
马嘶晓月思闲廐，帆挂秋光足便风。
寄语路人休借问，锦衣归去一衰翁。
出典宣城三首·其二
作者：李含章
朝代：宋

蘆花未白蓼初紅，綠水澄藍是處通。
景色不須今日別，煙光仍與昔時同。
馬嘶曉月思閑廐，帆掛秋光足便風。
寄語路人休借問，錦衣歸去一衰翁。
寄內翰王同年
作者：李含章
朝代：宋

回翔青瑣已多時，四海歸榮更是誰。
通籍禁中參鳳閣，司言天上煥龍墀。
修文禮樂源何大，振筆雲雷澤益滋。
若把王褒頌勳業，未如際會遇昌期。
寄内翰王同年
作者：李含章
朝代：宋
体裁：七言律诗

回翔青琐已多时，四海归荣更是谁。通籍禁中参凤阁，司言天上焕龙墀。修文礼乐源何大，振笔云雷泽益滋。若把王褒颂勋业，未如际会遇昌期。
寄題元長老林亭
作者：李含章
朝代：宋

聞說幽亭氣象寬，何須基構入雲端。
平瞻一郡連山翠，遠矚千門枕水寒。
風拂石床松子墜，雨籠莎徑栗花乾。
遥知出定牽吟夜，只欠清猿嘯碧湍。
寄题元长老林亭
作者：李含章
朝代：宋

闻说幽亭气象宽，何须基构入云端。平瞻一郡连山翠，远瞩千门枕水寒。风拂石床松子坠，雨笼莎径栗花乾。遥知出定牵吟夜，只欠清猿啸碧湍。
寄题元长老林亭
作者：李含章
朝代：宋

闻说幽亭气象宽，何须基构入云端。
平瞻一郡连山翠，远瞩千门枕水寒。
风拂石床松子坠，雨笼莎径栗花干。
遥知出定牵吟夜，只欠清猿啸碧湍。
河北行
作者：李含章
朝代：宋

为儒还解着征衣，远戍沙连白草齐。
雁阵不衝羌笛怨，狼烟微认塞云底。
荞花露湿堆空堑，蓼水泓澄截古堤。
渐近界河分内外，野禽嘐戛路东西。
河北行
作者：李含章
朝代：宋

为儒还解著征衣，远戍沙连白草齐。雁阵不冲羌笛怨，狼烟微认塞云低。荞花露湿堆空堑，蓼水泓澄截古堤。渐近界河分内外，野禽嘐戛路东西。
河北行
作者：李含章
朝代：宋

爲儒還解著征衣，遠戍沙連白草齊。
雁陣不衝羌笛怨，狼煙微認塞雲底。
蕎花露溼堆空塹，蓼水泓澄截古堤。
漸近界河分內外，野禽嘐戛路東西。
渔家
作者：李含章
朝代：宋

数家茅屋枕鱼矶，岁岁生涯在渺瀰。
鸡犬怪人奔竹径，儿孙逢客倚柴篱。
壁悬簑笠残烟雨，门对溪山阅盛衰。
一曲新歌一船月，夜深来往碧涟漪。
渔家
作者：李含章
朝代：宋

数家茅屋枕鱼矶，岁岁生涯在渺瀰。鸡犬怪人奔竹径，儿孙逢客倚柴篱。壁悬蓑笠残烟雨，门对溪山阅盛衰。一曲新歌一船月，夜深来往碧涟漪。
游桃源观
作者：李含章
朝代：宋

碧草芊绵十洞春，青苍寒叠五溪云。山萦乳窦层层秀，路隔桃花处处分。苔径竹深迷鹤迹，石坛松古漏星文。通宵回想尘寰事，好结茅茨向水滨。
游桃源观
作者：李含章
朝代：宋

碧草芊绵十洞春，青苍寒迭五溪云。
山萦乳窦层层秀，路隔桃花处处分。
苔径竹深迷鹤迹，石坛松古漏星文。
通宵回想尘寰事，好结茅茨向水滨。
漁家
作者：李含章
朝代：宋

數家茅屋枕魚磯，歲歲生涯在渺瀰。
雞犬怪人奔竹徑，兒孫逢客倚柴籬。
壁懸簑笠殘煙雨，門對溪山閱盛衰。
一曲新歌一船月，夜深來往碧漣漪。
相国寺晚钟
作者：李含章
朝代：宋

高韵出重城，林梢鹤梦清。九衢方月晓，四野复霜晴。会有神仙听，能无魍魉惊。寒山深洞口，依约片云横。
相国寺晚钟
作者：李含章
朝代：宋

高韵出重城，林梢鹤梦清。
九衢方月晓，四野復霜晴。
会有神仙听，能无魍魉惊。
寒山深洞口，依约片云横。
相國寺晚鐘
作者：李含章
朝代：宋

高韻出重城，林梢鶴夢清。
九衢方月曉，四野復霜晴。
會有神仙聽，能無魍魎驚。
寒山深洞口，依約片雲橫。
石盆寺
作者：李含章
朝代：宋

巨石何年琢，为盆势莫裁。圆疑通泽国，深可并天台。法水长时满，青莲向日开。无人知此喻，寂寞首空回。
石盆寺
作者：李含章
朝代：宋

巨石何年琢，为盆势莫裁。
圆疑通泽国，深可并天台。
法水长时满，青莲向日开。
无人知此喻，寂寞首空迴。
石盆寺
作者：李含章
朝代：宋

巨石何年琢，爲盆勢莫裁。
圓疑通澤國，深可並天台。
法水長時滿，青蓮向日開。
無人知此喻，寂寞首空迴。
遊桃源觀
作者：李含章
朝代：宋

碧草芊綿十洞春，青蒼寒疊五溪雲。
山縈乳竇層層秀，路隔桃花處處分。
苔徑竹深迷鶴跡，石壇松古漏星文。
通宵回想塵寰事，好結茅茨向水濱。
題廬山上化成寺
作者：李含章
朝代：宋

樓臺高聳入中天，壓破寒山數畝煙。
永日松欄幽鳥語，半空巖石老僧禪。
窗臨樛木排深澗，簷拂長蘿下翠顛。
野客每來何所得，一聲秋磬似相便。
題武陵護戎林亭
作者：李含章
朝代：宋

修笙簇徑出林椒，可與遊人避俗囂。
曲檻隔花安筆硯，小窗延月伴簞瓢。
紅藤引蔓移山豆，綠葉分葩植水蕉。
到此每憐清氣別，可堪寒夜雨瀟瀟。
题庐山上化成寺
作者：李含章
朝代：宋
体裁：七言律诗

楼台高耸入中天，压破寒山数亩烟。永日松栏幽鸟语，半空岩石老僧禅。窗临樛木排深涧，檐拂长萝下翠颠。野客每来何所得，一声秋磬似相便。
题武陵护戎林亭
作者：李含章
朝代：宋

修笙簇径出林椒，可与游人避俗嚣。
曲槛隔花安笔砚，小窗延月伴箪瓢。
红藤引蔓移山豆，绿叶分葩植水蕉。
到此每怜清气别，可堪寒夜雨潇潇。
题武陵护戎林亭
作者：李含章
朝代：宋

修篁簇径出林椒，可与游人避俗嚣。曲槛隔花安笔砚，小窗延月伴箪瓢。红藤引蔓移山豆，绿叶分葩植水蕉。到此每怜清气别，可堪寒夜雨潇潇。
一落索
作者：李呂
朝代：宋

琢成玉樹。誰解著、雲斤月斧。短箠羸驂，樸樕一懷塵土。嘆雄圖、傷別緒。主人不語花能語。苦欲留君、不是留君處。碧落紫霄，樓觀參差煙霧。一樽空、鴻鵠舉。
丁巳三月送周宰行
作者：李呂
朝代：宋

中郎宜有後，餘慶在孫枝。
學術堪時用，公卿半已知。
五行人鮮儷，四字格尤奇。
自此官清要，毋忘老布衣。
七夕次韻
作者：李呂
朝代：宋

天上佳期歲一來，人間急管莫相催。
鵲橋成後天孫度，雨泣懸知飈馭回。
兒女歡呼爭乞巧，樓臺羅列賸傳杯。
欲搜好句陪年少，病士慙無工部才。
上元應制次韻
作者：李呂
朝代：宋

華燈不夜照青春，鼇背繒山迥絕塵。
已遣燭龍啣火炬，更開璧月駐飈輪。
長疑化國烟霄近，未覺壺天晚日賓。
知是奎文臨海外，賜章今夕寵光頻。
上元漫興
作者：李呂
朝代：宋

天上元宵放月明，張燈何苦浪經營。
一毬積日方呈巧，千片輕綃僅湊成。
里巷禽呼傾坐去，街衢蟻聚側身行。
誰人能向循良道，何不留心勸耦耕。
上黄端明壽詩以竚期三入後一品見玄孫爲韻·其一
作者：李呂
朝代：宋

英聲久飛揚，寰海共傾竚。
學者仰泰山，蒼生待霖雨。
上黄端明壽詩以竚期三入後一品見玄孫爲韻·其一〇
作者：李呂
朝代：宋

阻陪稱壽席，想見醉芳樽。
嘉慶宜圖畫，簪紳徧子孫。
上黄端明壽詩以竚期三入後一品見玄孫爲韻·其七
作者：李呂
朝代：宋

溫旨再褒榮，王人就咨諗。
早晚詔公歸，餘波潤群品。
上黄端明壽詩以竚期三入後一品見玄孫爲韻·其三
作者：李呂
朝代：宋

獻替先其大，從容接每三。
但知言謇謇，肯顧府潭潭。
上黄端明壽詩以竚期三入後一品見玄孫爲韻·其九
作者：李呂
朝代：宋

賤子甘藏拙，無心學草玄。
自然多坎壈，不是樂盤旋。
上黄端明壽詩以竚期三入後一品見玄孫爲韻·其二
作者：李呂
朝代：宋

器識誰能及，功名自有期。
一朝聞正論，親切在彤墀。
上黄端明壽詩以竚期三入後一品見玄孫爲韻·其五
作者：李呂
朝代：宋

僎升時許同，孟馬寧處後。
人特誦謙光，我獨知德厚。
上黄端明壽詩以竚期三入後一品見玄孫爲韻·其八
作者：李呂
朝代：宋

骨秀類天人，神清若巖電。
壽與山嶽齊，造物茲可見。
上黄端明壽詩以竚期三入後一品見玄孫爲韻·其六
作者：李呂
朝代：宋

姓字本無雙，山林今見一。
動必合禮經，心焉在王室。
上黄端明壽詩以竚期三入後一品見玄孫爲韻·其四
作者：李呂
朝代：宋

仗節朔庭回，建議光明入。
盡得强敵情，何人敢輕襲。
丙辰夏和周宰
作者：李呂
朝代：宋

愛公北堂幽，背郭出塵外。
登臨攬萬象，氣宇自怡泰。
目寄孤歸鴻，道存不下带。
山水含清暉，况復總其會。
隔岸列喬松，亭亭若車蓋。
雲過矯虬龍，風來聽竽籟。
於此省借留，饑民斯有頼。
乙巳四月比屋多疹痘瘧痢間作五月盡猶未已病者延綿在寢治療不獲其法往往失生理殊可憫痛乃作民病書事一首以紀之
作者：李呂
朝代：宋

去年秋冬交，白晝雷虺虺。
隆冬忽暄燠，青紅開百卉。
雨澤不時下，快雪傾復霽。
井泉傍射鮒，澗水通一遂。
春風二月前，行人汗流背。
倏來夏初中，遽變素商氣。
稻穀已三布，時過未鍼水。
複衣日猶寒，重衾夜增被。
燮理失其節，老弱生疵癘。
疹痘無間然，否則得痎痢。
十室聞九病，顔色非人類。
明晨溫風屆，風候尚云爾。
祇愁淫雨歇，炎威火爭熾。
爍石更流金，暴烈摧萬彙。
皇天本至仁，長懷好生意。
恢網踈不漏，蓋高卑聽視。
夫誰執其柄，悖謬乃倒置。
感召厥有由，下民亦何罪。
我欲借扶摇，剖心叩玉陛。
九關羣虎守，未許凡骨詣。
願天回光鑒，肅正天之紀。
甲庚先後三，寒暑無驟至。
春榮不妄施，秋斂仍合義。
四序蔑侵陵，功成順常理。
三垣拱帝座，百辟森列位。
星辰各授職，鈞播豈私遺。
巽風司號令，罔或輕行止。
雷霆秉鈇鉞，殲殛必姦宄。
膏潤到焦枯，陽和不擇地。
幅員幾萬里，一一防壅蔽。
日月黄道明，泰階平如砥。
豐穰被率土，壽域包遐邇。
閭閻禮遜興，鼠偷自不起。
吾皇免焦勞，鄰敵望風靡。
聖世作幸民，請從今日始。
予一病七十日心事牢落作詩自解
作者：李呂
朝代：宋

抱病懶巾櫛，自度作黄冠。
披褐襟便短，拖鞋步稍安。
忘機任俗薄，遮眼把書看。
未必不爲福，善乎能自寬。
井泉
作者：李呂
朝代：宋

山溜碧泓澄，清甘歸色味。
儻逢張又新，應不落第二。
代人上建守四首·其一
作者：李呂
朝代：宋

潛藩雄鎮七閩頭，親覩賢侯利澤周。
不借寇恂留潁尾，却教郭伋再并州。
代人上建守四首·其三
作者：李呂
朝代：宋

鄂渚纔來便救焚，富沙拯溺濟饑民。
從容妙得調元手，好轉洪鈞拱帝宸。
代人上建守四首·其二
作者：李呂
朝代：宋

可怪鄉風最不情，生兒不舉世相仍。
自從節省歸新歷，添得王民幾萬丁。
代人上建守四首·其四
作者：李呂
朝代：宋

悵懷往事我何知，作興重來觸緒非。
無地可畦家十口，蕭然相對欲誰歸。
代人挽妻父號道者
作者：李呂
朝代：宋

里閈推高足善良，不才何幸玷東牀。
修容方喜超賓館，奠雁翻成舉酹觴。
晚鐸飄聲空有恨，酸風吹淚不成行。
諸郎頭角多餘慶，褒贈行看爲顯揚。
代人次韻
作者：李呂
朝代：宋

當時選勝入經營，杖履寧論陰與晴。
丘壑只應胸次有，溪山故著面前橫。
可憐永隔笑談樂，何况從來兄弟情。
峴首人登休墮淚，攪林風雨作秋聲。
代懷祖上舅氏
作者：李呂
朝代：宋

天上玉麒麟，橫秋爽氣新。
書癡心篤好，綵戯日長春。
直去攀丹桂，須爲近紫宸。
外家多慶事，接武有名人。
以油煙贈許尉因賦長篇
作者：李呂
朝代：宋

我有堅玉黝而澤，嘗從十八公處得。
蘭膠麝篆積甚勞，佛帳書燈掃何益。
江南務官骨已朽，潘仙久矣尋李白。
誰歟獲此古膠法，持贈茅齋輕尺璧。
我非其人弗忍磨，緘藏夜光侵几格。
換鵝右軍肯輕示，五日京兆無人識。
臨池學書水爲黑，不救晉家清談厄。
風流解物遠山長，才輕未免遭刻責。
神仙中人許玉斧，手持補天筆五色。
效官一尉聊復爾，礨磈胸襟盡珠瓅。
張顛落筆謾如雲，曹植波瀾翻逼窄。
逢時騰踔不作難，定冠蓬山文字職。
是物胡爲送乞君，要與銛鋒勢相敵。
誅姦發潛蓋餘事，吾道豈容邪學塞。
不然黄屋求正言，願染當今治安策。
伏承伯丈人待制侍郎九重渙號三聘鼎來促裝戒道即膺爰立謹吟成送行詩五絕句繕寫拜呈·其一
作者：李呂
朝代：宋

漢庭得謝久縣車，松竹蕭疏護葺廬。
爭奈蒼生待霖雨，未容安石愛幽居。
伏承伯丈人待制侍郎九重渙號三聘鼎來促裝戒道即膺爰立謹吟成送行詩五絕句繕寫拜呈·其三
作者：李呂
朝代：宋

孟子正心邪說息，昌黎首唱六經明。
可憐後學多趨末，重振斯文藉主盟。
伏承伯丈人待制侍郎九重渙號三聘鼎來促裝戒道即膺爰立謹吟成送行詩五絕句繕寫拜呈·其二
作者：李呂
朝代：宋

嘉謨豈但國蓍龜，舊學端爲帝者師。
聖世欲收仁義效，行看平步鳳凰池。
伏承伯丈人待制侍郎九重渙號三聘鼎來促裝戒道即膺爰立謹吟成送行詩五絕句繕寫拜呈·其五
作者：李呂
朝代：宋

梅花映雪送征鞍，要伴先生耐歲寒。
收拾好歸調鼎用，春來枝上已含酸。
伏承伯丈人待制侍郎九重渙號三聘鼎來促裝戒道即膺爰立謹吟成送行詩五絕句繕寫拜呈·其四
作者：李呂
朝代：宋

膴膴周原二百州，欲圖恢復豈難求。
既煩元老爲時出，但願宣王益內修。
借用鄧彥高韻
作者：李呂
朝代：宋

性學絲毫未易通，醇疵何敢議軻雄。
文章事業須年少，朴鈍情懷屬老翁。
閒把笑談窮物外，漫裒今古著胸中。
觸來方寸有餘地，喜到小齋緣素風。
勉諸子
作者：李呂
朝代：宋

孔子昔當戹，良以桓魋故。
韓信伏胯下，將壇起徒步。
聖賢昔未遇，未免失常度。
固知天地寬，出門多齟齬。
貧賤勢易陵，動息要衡慮。
綈袍戀故人，進食哀漂母。
小人不及夕，焉知鴻鵠舉。
桃花倚春風，零落隨夜雨。
流螢曳殘光，未省羲和馭。
君子並松柏，挺幹傲寒暑。
昭然揭日星，進與衆瞻睹。
群兒勤修讀，文行師邃古。
莫學小兒輩，啾啾燕雀語。
顔淵犯不校，萬世共尊許。
孟子善養氣，策功不下禹。
潢潦無根源，勿用遽歆慕。
吾言可書紳，審思宜在汝。
千四一姪見贈筇竹杖以詩謝之
作者：李呂
朝代：宋

常瞻南極畫圖中，壽相偏宜九節筇。
珍重阿戎來寄我，慚無林下老仙風。
南康道上
作者：李呂
朝代：宋

穿山深徑如行巷，拱道喬枝欲化龍。
開闢從來年代遠，不知過盡幾人蹤。
卧雲樵者
作者：李呂
朝代：宋

山深成獨往，伐木聲丁丁。
莫作爛柯客，長年玩一枰。
古意
作者：李呂
朝代：宋

鴟鴞嘲鳳凰，飛鳴競啾啾。
鳳兮問彼鴞，見憎何因由。
我居在丹穴，下瑞暫來遊。
梧桐與竹實，食息無外求。
爾本挾妖怪，隠身向陰幽。
所至興禍事，觜爪藏戈矛。
晝伏作鼠態，白日照可羞。
臭腐適其願，惡類自與儔。
志尚素不同，何殊風馬牛。
嗟予月旦評，豈論汝劣優。
汝道自取薄，安得妄怨尤。
自古盜憎主，何異鴟輩流。
有如夫子聖，武叔非宿仇。
臧倉沮孟氏，豈爲魯君謀。
但當礪風節，汝自曲如鈎。
吉祥寺舊名永壽初李昪爲徐溫養子徐知訓不能容置酒欲殺之行酒吏刁彥能以手爪昪悟而逃伏此寺山谷作記無咎書
作者：李呂
朝代：宋

招提一徑入垂楊，翠竹千竿粉籜香。
正要銀絲好看客，不須雪乳苦搜腸。
興亡徐李一彈指，文字晁黄兩擅場。
八十老僧無箇事，猶將經卷佞空王。
和吳微明疏影橫斜水清淺七詠韻·其一
作者：李呂
朝代：宋

深叢茉莉香有餘，穠李爭春俗不除。
借箸推排風味勝，尖新莫向小梅疏。
和吳微明疏影橫斜水清淺七詠韻·其七
作者：李呂
朝代：宋

斜入茅簷如有恨，高情每頼吟題遣。
要知調鼎會有時，且占寒溪照清淺。
和吳微明疏影橫斜水清淺七詠韻·其三
作者：李呂
朝代：宋

倚竹風神不勝情，裁雲刻月鬭輕明。
澄鮮祇合騷人惜，懶對紅塵肉眼橫。
和吳微明疏影橫斜水清淺七詠韻·其二
作者：李呂
朝代：宋

避俗淵明心會景，祇詠孤松秀冬嶺。
爭識槎牙竹外枝，月上空階間金影。
和吳微明疏影橫斜水清淺七詠韻·其五
作者：李呂
朝代：宋

碧澗潺潺暮山紫，閉關危坐心如水。
窗間微見一枝橫，鼻觀得香尤可喜。
和吳微明疏影橫斜水清淺七詠韻·其六
作者：李呂
朝代：宋

勝賞須傾竹葉青，此花元自聖之清。
翻思杜老尤躭翫，野水橫吹當酒行。
和吳微明疏影橫斜水清淺七詠韻·其四
作者：李呂
朝代：宋

嶺上休將貝闕誇，江頭聊比玉川家。
箇中真趣誰能會，獨對回風雪陣斜。
和感懷韻
作者：李呂
朝代：宋

四時迭運春復冬，莫把窮愁蹙兩峰。
牢掣鼻繩休放却，鏡中已失舊時容。
和許尉仙田舍野老有可憐之態壁間之什
作者：李呂
朝代：宋

乞糴民宵征，出糶官夙駕。
艱食間填壑，災星未退舍。
七閩况多山，厥田惟中下。
年登穀粟賤，逐末貪白話。
一逢歲不稔，大半爲饑者。
公私久匱乏，誰歟可資藉。
哀哉南畝農，長年服耕稼。
傾囷了租賦，僅逃吏胥駡。
東作已無糧，貪賒寧論價。
負逋罄産償，求售忘早夜。
逡巡生計盡，失所安足訝。
尉仙明達人，出語補風化。
咄彼兼并家，斂衽當愧謝。
和邑宰張元若酹月亭詩四首·其一
作者：李呂
朝代：宋

太白邀月飲，祇許老坡會。
汗漫赤壁遊，浩歌邈相對。
和邑宰張元若酹月亭詩四首·其三
作者：李呂
朝代：宋

古人有大志，聞鷄非惡聲。
信知酹月意，與此同條生。
和邑宰張元若酹月亭詩四首·其二
作者：李呂
朝代：宋

周郎佳少年，定霸在一戰。
勉哉志士心，分陰疾如電。
和邑宰張元若酹月亭詩四首·其四
作者：李呂
朝代：宋

明府命世才，宇量特閎遠。
爲名江上亭，拈出句中眼。
和韓羲仲主簿古巖韻
作者：李呂
朝代：宋

君不見版築當年胥靡徒，貌象忽與帝夢符。
卧龍抱膝吟梁甫，霸主不憚三顧廬。
又不見形模苦遭婦女笑，袖手不解世俗書。
碧山幽棲載典籍，銀魚焚棄甘林居。
出處雖云蘭菊異，道則一貫無二途。
要之窮通有定分，所學豈以世俗拘。
一旦風雲合際會，坐令四海如唐虞。
不用山林並容爾，胸中經濟常自如。
世間餘子真碌碌，得失交病言囁嚅。
生前雅志一飽足，趨時嫵媚忘遠圖。
夫君承平相家子，典刑自與今人殊。
青春已負老成器，白日兀坐聖賢俱。
腹笥兼收線五色，準擬補衮膺時須。
豹變要是有毛質，鵬飛九萬看摶扶。
古巖風月鎮長好，請著斯名鑱座隅。
喜入杉嶺
作者：李呂
朝代：宋

行盡山嶺頭，歡喜入鄉關。
憶昨冒雨去，寒澀亦多端。
自登糧綱船，出入狗竇寬。
水漲泊無岸，水落淺湊灘。
直待風水順，摇艣離江灣。
虺蜴微細物，託龍逞神姦。
篙工精禱罷，頃刻過千山。
脫或小不契，風波生坐間。
竄身輙拘滯，伍噲仍比頑。
疑慮狐涉冰，進退羊觸藩。
僅得黄義叟，可與話歲寒。
論文消永日，長歌當夜闌。
傳聞白水發，川途阻瀰漫。
余益動歸心，掉首辭彎跧。
悵懷陶靖節，不肯效一官。
况爲太倉鼠，蠶食殊未安。
肩輿走泥塗，僕夫愁險艱。
附舟計已左，且復行路難。
見幾恨不早，興盡而知還。
明朝得善達，那假生羽翰。
稚子爭候門，細君捲簾看。
真樂未渠央，茅簷共團圞。
尚論數千歲，窺管才一斑。
稍定理殘編，補綴令可觀。
尚友天下士，博約加雕鑽。
遊談苦無味，素手空厚顔。
底事通神明，至理吾豈慳。
設有無父國，而後不可干。
但患志匪堅，作詩鑱肺肝。
喜雪應制次韻
作者：李呂
朝代：宋

嘉平瑞雪映蒼華，寒凍河源萬里沙。
貝闕珠宮眩雲海，瓊林玉樹散空花。
先春知爲農祥應，澤物深隨德意遐。
不隔寵光迴寸草，何妨梅柳自萌芽。
多病
作者：李呂
朝代：宋

守靜偏多病，爭先素不能。
材非經世具，分合出家僧。
利路防深穽，窮居任曲肱。
息交休擾擾，藏拙要儚儚。
天台石橋設茶供
作者：李呂
朝代：宋

聞說天台髻未髽，中年方遂此煎茶。
不行四十九盤嶺，那見二千餘盞花。
架壑橫空瘦龍脊，崩雲裂石怒雷車。
他時乞我三椽地，莫效曇猷滴兩漥。
天章閣成應制次韻
作者：李呂
朝代：宋

寶構雲屯珍木才，璇題金榜倚天開。
高連色界非非境，光動星躔兩兩台。
上帝圖書開玉府，從臣冠佩繼麟臺。
詔音亦許賡宸唱，榮勝鄒枚後乘陪。
宣和殿新竹應制次韻
作者：李呂
朝代：宋

千竿倏忽散層雲，疑有風雷爲駿奔。
峻擢已應煩地媼，巧裁仍復借天孫。
已驚虎豹留皮處，更看龍蛇起陸痕。
聖主工夫同造物，坐令溫詔發霜根。
家有含笑花開因成三首·其一
作者：李呂
朝代：宋

山花弄春妍，紫霧巧映带。
凝羞香乍吐，顰蹙有餘態。
芍藥畏陽艷，愁紅爭斂黛。
幽姿小嫣然，已復傾下蔡。
家有含笑花開因成三首·其三
作者：李呂
朝代：宋

花開哂群芳，葉密相映带。
根移下岩谷，本無塵俗態。
紫萼半含羞，翻嫌污香黛。
我欲譜此花，法書今乏蔡。
家有含笑花開因成三首·其二
作者：李呂
朝代：宋

正色巧遮藏，天香清可带。
若爲忍一噱，恥效嬛薄態。
奴紅春事退，絕意矜粉黛。
質素本任真，藻梲鄙居蔡。
宿洪氏南軒
作者：李呂
朝代：宋

馬乳龍鬚方壓架，玉簪羅蓋漸平堤。
朅來頗釋塵勞念，况有清風入枕幃。
宿游伯均裕齋夜無蚊蚋熟寐達旦
作者：李呂
朝代：宋

處處如雷針在舌，咂膚成群難撲滅。
主人作官重膏血，未勞揮拂蚊自絕。
荆棘不産茅山旁，天台有菌皆可嘗。
期君守此化民術，異類盡令回善良。
寄贈天台石橋京行人
作者：李呂
朝代：宋

無心曾看石橋雲，有耳曾聽石橋水。
俗塵未盡難重留，飯麻纔竟歸心起。
自從一別五春風，夢繞橋庵西復東。
雀噪亭前聽茶鼓，蛇蟠砌外護瓜叢。
更憶依人兩烏鵲，朝朝飛下映真閣。
樹鵝土菌恣登盤，林麓素無蟲獸惡。
江湖迢遞皆畏途，誰知世上有華胥。
五百開士去雖久，猶餘一老能清癯。
幾年脅背不著席，棟宇增新間金碧。
風月忽寄盈尺書，約我重來共晨夕。
恨不速駕鵂鶹皮，屈伸臂項款山扉。
相逢定作解垢衣，水邊石上同茹芝。
寄題余氏桂亭
作者：李呂
朝代：宋

主人開傑檻，懶種洛中魏。
諸郎請嘉名，笑指亭下桂。
根分月暈寒，花染天香細。
珍重青雲梯，籯金未爲貴。
寄題張道士招真閣
作者：李呂
朝代：宋

君成道，去何許，寂寂空山號行府。
自從漢末人相值，因循今莫覩。
凄凉古廟落嵓隈，水遶閒庭縈嫩苔。
敕令立觀奉香火，屈指三十年中來。
道士張君見奇古，精力强明奈寒暑。
從前觀心力勤苦，經畫一新舊堂廡。
嘗聞仙者好樓居，傑閣翬飛接雲衢。
往來世外隠君子，萬一鶴馭停須臾。
我勸張君更磨練，莫遣光陰隨物轉。
一朝平步玉皇前，何慮群仙不相面。
多少紛紛塵世人，夢中說夢元非真。
妙處工夫如會了，千百世界現全身。
寓齋
作者：李呂
朝代：宋

萍梗天地間，初不異萬物。
可能發深省，惟有一事實。
對竹次韻
作者：李呂
朝代：宋

舉世稱三友，無心是此君。
美花何足竝，俗客未應論。
不忍踈添月，須教勁拂雲。
晚凉欣對罷，借色入清尊。
山臺
作者：李呂
朝代：宋

蠟屐恣幽尋，未能得其要。
登臨一放目，千峯供俎豆。
巢雲
作者：李呂
朝代：宋

幽棲寄山隈，欣賞亦何有。
時許巢白雲，紛然入窗牖。
己亥出南康宮伯稱以詩贈行次韻三首·其一
作者：李呂
朝代：宋

誰憐甲子混泥塗，老鈍何能展壯圖。
方恨此行垂橐去，辱君贈句當駢珠。
己亥出南康宮伯稱以詩贈行次韻三首·其三
作者：李呂
朝代：宋

君才端可用於時，努力行將徹主知。
出處到頭皆分定，相期於道不須離。
己亥出南康宮伯稱以詩贈行次韻三首·其二
作者：李呂
朝代：宋

丹楓攝攝挂晨霜，笑指匡廬路許長。
且喜眼中無逐臭，自然心地發清香。
師正堂二首·其一
作者：李呂
朝代：宋

物我雖殊理本同，算來身教易爲功。
表端豈但日間影，德盛應如草上風。
作字心君生筆下，照人眸子驗胸中。
平生得力今拈出，尤見操存合至公。
師正堂二首·其二
作者：李呂
朝代：宋

頹垣荒蔓幾經霜，今喜崇成背郭堂。
雅欲援琴追宓子，時從退食詠羔羊。
溪流碧遶如平篆，山木陰連不斷行。
祇恐詔公臺省去，空教南國愛甘棠。
庚戌仲春携小子訪別晦翁過親友江清卿之門其嗣子尚幼不果見次早道經江清卿墓下悵然有懷
作者：李呂
朝代：宋

肩輿兀兀度山村，細雨凄風日易昏。
問店舊曾來托宿，支頤今覺頓銷魂。
故人委蛻荒春草，倦客空懷合暮雲。
古木陰連藏小隠，招呼無復笑迎門。
弔霍光
作者：李呂
朝代：宋

官安胥飲貴仍驕，父子同誅韙孝昭。
博陸時方專國柄，濟陰早已被弓弨。
老妻安得謀靈嫗，劣女剛將冠內貂。
白去副封奇禍作，後車傾覆更蕭條。
復次韻二首·其一
作者：李呂
朝代：宋

首出萬物表，翠芳誰與角。
正色淡無邪，天香清不薄。
舊時對花飲，寧恨霜月落。
老作花下僧，瀹茗當杯酌。
復次韻二首·其二
作者：李呂
朝代：宋

元是第一花，何用爭頭角。
桃李待春風，妖嬈恣輕薄。
幽人似歸鴻，浩氣胸磊落。
感此歲寒枝，悠然成獨酌。
復聞杜鵑
作者：李呂
朝代：宋

憶到旴江聞子規，五更自在勸人歸。
而今俄起蓴鱸念，不爲山禽說是非。
復齋學者
作者：李呂
朝代：宋

孟氏求放心，羲易戒迷復。
可嘆聲利場，紛紛競馳逐。
感興
作者：李呂
朝代：宋

聚滅元同水上漚，癡人貪著不知休。
生便當路栽荆棘，死代群雛作馬牛。
上隴計全謀蜀道，長城功半廢沙丘。
古來大手猶如此，只合將心向內求。
憂旱
作者：李呂
朝代：宋

田圃如燔木葉黄，火輪從早出扶桑。
佇觀罪己侔湯德，更願求言舉漢章。
冤死豈能無孝婦，當烹應復有弘羊。
可憐野老吞聲哭，此意何由達上蒼。
懷烏山柏庭僧宗文
作者：李呂
朝代：宋

清風明月休論景，翠竹黄花不離禪。
好箇趙州關捩子，陶潛欲辯已忘言。
懷黄令裕二首·其一
作者：李呂
朝代：宋

小齋開卷罷，尚友憶黄君。
語孟能精熟，圖書正討論。
梅黄風送雨，江漲野連雲。
何日相尋去，書燈共一尊。
懷黄令裕二首·其二
作者：李呂
朝代：宋

今時求此道，篤志孰如君。
經訓多成誦，疑難喜細論。
利交甘若醴，世態薄於雲。
須秉歲寒節，深推孔孟尊。
戒蠅
作者：李呂
朝代：宋

我夙造惡業，半生苦瘡癤。
蠅喙利如針，秉箑倦揮滅。
彼蠅業更深，曾不慕香潔。
乘間恣飛舞，嗜此穢膿血。
我雖以慈受，汝愧寧可雪。
狂念儻不悛，善計有一說。
海上逐臭夫，正是汝儔埒。
速往從之游，從容度歲月。
貪癡志願足，人害永除絕。
相汝下劣軀，不過藉炎熱。
徼倖豈可常，肅霜防凜冽。
承德功仙尉出示直翁感興之作輒次其韵
作者：李呂
朝代：宋

蠅頭蝸角使人愁，貪先務勝如爭舟。
隠心空逐市朝樂，著眼未省林泉幽。
塵埃平時正汩沒，出處與世相沉浮。
由徑反誚澹臺子，拔葵仍笑公儀休。
懷哉古道久寂寞，鳳鳥不至三千秋。
孰知名教真樂地，徒以得失爲己憂。
騎馬四馳失其馭，放豚一去何當求。
羨君淵源得所自，結交道義相追遊。
箇中有路儻深造，直與古人爲輩流。
投贈錢侍郎端禮三篇·其一
作者：李呂
朝代：宋

人間富貴豈須論，三百年來積慶門。
名紀太常高大父，氣鍾仁祖外曾孫。
心存忠孝源流遠，義薄雲天色笑溫。
屈指前時功德輩，悠悠誰似典型存。
投贈錢侍郎端禮三篇·其三
作者：李呂
朝代：宋

天地生成無用軀，青箱世業一愚儒。
幾同海上屠龍術，空守巖前待兔株。
自信平生非木石，誰憐半世混泥塗。
幸逢點鐵爲金手，乞與投身造化爐。
投贈錢侍郎端禮三篇·其二
作者：李呂
朝代：宋

仙風道骨本飄飄，萬卷詩書樂一瓢。
落筆雲烟盤錦繡，滿腔星斗絕塵囂。
懸知可使邦風美，豈但能令國計饒。
四海徯公歸致主，方今天子舜承堯。
抱膝庵
作者：李呂
朝代：宋

青山不世情，終日獨我顧。
修竹歲寒姿，不受纖塵污。
開窗寄數椽，良以二者故。
出門欲求益，擿埴未識路。
屠酤難與語，餘子安足數。
豈無王侯家，摇尾覬一遇。
自分踈懶性，初非俳優具。
由來勢利交，朝且不保暮。
何如翳環堵，靜對古人語。
從渠不我與，聊復吟梁甫。
挽上官文季直二首·其一
作者：李呂
朝代：宋

蹤跡半天下，聲名落士林。
搢紳爭汲引，歲月漫侵尋。
後輩尊時尚，斯人竟陸沉。
只言餘慶在，子舍日駸駸。
挽上官文季直二首·其二
作者：李呂
朝代：宋

念昔康强際，頻趨几杖前。
交遊推上行，禮遇辱忘年。
木落雞籠坂，風酸薤露篇。
空餘兩行淚，飄洒對新阡。
挽昭懷皇后詩二首·其一
作者：李呂
朝代：宋

㡛御還龜洛，禕衣閟鮒隅。
光華隨渭水，巡狩隔蒼梧。
已卜先朝祔，旋聞反寢虞。
昭懷千載謚，不朽在椒塗。
挽昭懷皇后詩二首·其二
作者：李呂
朝代：宋

愍冊哀榮絕，鮮原卜兆安。
世家金穴舊，大隧玉衣寒。
何意簪花柰，空遺刈畹蘭。
神游泰陵廟，永護月衣冠。
改過
作者：李呂
朝代：宋

顔子趣高遠，改過不待形。
子路雖未及，有聞思欲行。
庸人過莫知，心目任盲騰。
縱復覺其然，如醉不願醒。
幽顯孰可欺，徒自蔽聰明。
直待形迹著，巧飾漫經營。
辭屈既無益，斂翼如凍蠅。
豫貴介于石，安取冥豫成。
訟要免終凶，謀始那用爭。
頤養知節慎，損疾在窒懲。
下交儻不凟，惡習難薰蒸。
師誨當佩服，勝己求友朋。
過言與過行，點檢莫暫停。
粗能遵此戒，無忝爾所生。
海鷗識機深，良馬認鞭聲。
爾過勿憚改，豈知禽獸情。
善惡審取舍，勿用苦叮嚀。
文友
作者：李呂
朝代：宋

摛辭氣爲主，盛氣理或差。
大音等韶頀，小巧同春葩。
晚步
作者：李呂
朝代：宋

薄晚憇高林，好風吹我襟。
斜紅翻鷺翅，空碧湛波心。
雲塢牛羊下，煙汀竹篠深。
一聲漁笛罷，裊裊送餘音。
有感
作者：李呂
朝代：宋

入務市朝念，在家雲水僧。
善薰妻法喜，敬遠女摩登。
忙裏且尋靜，熱中須放生。
時時發深省，結業莫教增。
朝中措
作者：李呂
朝代：宋

堂成開宴日無空。景佔四時中。畫棟翬飛星漢，雕闌鎖斷花風。薰人和氣，清談四坐，雅量千鍾。早晚催歸天仗，往來還記溪翁。
朝中措
作者：李呂
朝代：宋

展屏山色翠連空。瀟灑冠閩中。背郭元無塵事，披襟時有清風。君侯雅緻，臨流句麗，愛月情鍾。樂府直追歐老，堂名新自陶翁。
某伏蒙丈人僉判出示嘗與侍郎鄭公淺沙泉唱酬詩軸率爾次韻
作者：李呂
朝代：宋

在昔紹聖初，群英萃朝紳。
道鄉鼓諫舌，勁氣排天閽。
雷霆固難犯，鵷鷺皆喪神。
獨一黄右轄，從容爲奏陳。
主聖臣則直，攀檻古所聞。
龍顔爲稍霽，投荒貸斧斤。
公亦坐此去，剖符漫朱輪。
斯人下世久，藹然播清芬。
袁盎當漢代，引却慎夫人。
用舍雖異致，萬世嫡庶分。
向使李勣輩，將順恨無門。
但謂此家事，一言陷其君。
陸贄得罪唐，不測幾隕身。
陽城以死爭，久之理頗伸。
不如漢汲黯，同朝有公孫。
約議尋即背，巧辭間其臣。
於惟我聖宋，涵養士氣振。
世代有忠鯁，漢唐何足云。
且如唐子方，指摘椒房親。
繼論燈籠錦，將貶嶺外春。
君謨立殿坳，開救蒙寬恩。
宛陵風雅手，長篇紀詠存。
嗟嗟此鄒黄，袁陽畧同群。
近則唐與蔡，輩出有弟昆。
赤心要無負，肯受富貴吞。
鄙哉賤丈夫，肉食苟朝昏。
傾危不遑恤，是非誰與論。
前史豈不載，開卷徒沾巾。
伏讀珠玉書，飄飄若凌雲。
遐追古作者，寧讓聖俞文。
顧我亦何人，濡毫來效顰。
二賢迹益顯，餘波激後塵。
棋友
作者：李呂
朝代：宋

閒尋十九路，坐斷千萬心。
運甓何爲者，當知惜寸陰。
椿逕
作者：李呂
朝代：宋

栽培護靈根，夾道若車蓋。
坐待八千歲，儼立風雨外。
橘香亭二首·其一
作者：李呂
朝代：宋

滿林飽風霜，千奴列亭下。
未許吳姬手，藉此長聲價。
橘香亭二首·其二
作者：李呂
朝代：宋

花落飄碎瓊，果熟染黄蠟。
張君鼻觀間，莫著蘭麝雜。
次涪陵游北巖寺伊川謫居嘗傳易於此有鈎深堂魯直名且書之故寺有四賢像伊川魯直康節尹和靖
作者：李呂
朝代：宋

隔江定佳處，放艇得幽尋。
直上雲根徑，盡行霜葉林。
昔人非避世，此地可鈎深。
何物能熏染，幽禽亦好音。
次蕪徽明諸公韻三首·其一
作者：李呂
朝代：宋

鏡中已失舊時容，懶問春來白與紅。
君爲花愁成獨醉，餘醅何惜命鄰翁。
次蕪徽明諸公韻三首·其三
作者：李呂
朝代：宋

黄雲看即變成秋，春事餘寒得少留。
此去浣花猶遠在，誰人能爲作遨頭。
次蕪徽明諸公韻三首·其二
作者：李呂
朝代：宋

未許酴醿浪得香，殿春時出一枝芳。
從他百卉隨風舞，獨立晴天試艷粧。
次韻令裕言詩
作者：李呂
朝代：宋

寓形宇宙有感發，無一不可供詩眸。
風花浩蕩百變態，草木榮悴皆窮搜。
渾成功括造化窟，未辭斧鑿孰爲優。
要當險易隨地出，或平或激如水流。
不才正自困譏駡，白璧爲贈非所求。
自憐不具正法眼，解頤安足論賡酬。
次黄象之韵
作者：李呂
朝代：宋

踈山元是讀書山，相望麻姑舊醮壇。
梵剎雄誇今日勝，隠居誰作故人看。
閒隨米運川涂迥，喜入林亭境界寬。
我已經營謝公屐，竚君好去九遷官。
止宿寮
作者：李呂
朝代：宋

所重一言契，寧懸千里期。
他年風雨夜，還意劇談詩。
歸自南康寄懷朱使君
作者：李呂
朝代：宋

過盡重湖復過山，陰凝忽變雪花團。
路迷曲折易成遠，風助橫斜巧送寒。
憶昨片帆離渡口，特煩千騎駐江干。
如今想在芙蓉觀，獨據胡床爛漫看。
水調歌頭
作者：李呂
朝代：宋

山雨喜開霽，爽氣滌煩襟。晚秋丹葉飄墜，籬菊散黃金。徙倚關河凝望，回首光陰輕駛，倏忽二毛侵。須信人間世，莫放酒杯深。一星子，名與利，漫浮沈。塞翁禍福無定，此理古猶今。妙處只應親到，外物從渠舒捲，出處我無心。袖手無新語，洗耳聽清音。
泊雷公步涉豫章境江流淼漫煙村夾岸景色橫出顧挹不暇舟中偶獲古風一首
作者：李呂
朝代：宋

我昔閲畫圖，酷暑江天景。
是行不作難，巨艦寄萍梗。
柁樓一放目，合付詩管領。
煙雨山出沒，浦溆林逾靜。
水行三四家，蓑篷事畦町。
閑牛負烏鵲，散牧無人境。
淼淼萬頃波，撇掠小漁艇。
南風吹霽月，碧玉兼天浄。
清絕迺如許，獨恨句非警。
强作捧心顰，語出輙肯綮。
共載多騷人，解頤埒匡鼎。
模寫入新詩，敢憚再三請。
清友堂爲呂賓峰題
作者：李呂
朝代：宋

惡草不可近，惡蟲不可逢。
草有有鈎吻，入口裂其胸。
蟲中有細腰，蠆尾猶銛鋒。
人生涉世故，得不戒遊從。
澡心三峽浪，對面九疑峰。
相須濟吾事，醖釀如酒醲。
一朝臨利害，暗捷同機舂。
箇中本無物，薄俗誰我容。
眷彼冰雪姿，氣格天所鍾。
蟠根便水石，作配宜竹松。
相看世味薄，清坐真意濃。
今時無膠漆，安得如駏蛩。
永結歲寒伴，馨香滿蒙茸。
願爲管鮑友，莫繼耳餘蹤。
可能闢三徑，吾亦欲携筇。
游鉛山石井
作者：李呂
朝代：宋

碧玉罅中仙洞府，玻瓈無底涵煙雨。
好將潤澤天下施，沾溉寧論數千畝。
溫泉·其一
作者：李呂
朝代：宋

陰陽分二氣，鈞播立萬物。
泉脈或寒溫，初非擇地出。
溫泉·其三
作者：李呂
朝代：宋

匡廬發源初，絕景迺如許。
尤幸遠市朝，不遭豪右取。
溫泉·其二
作者：李呂
朝代：宋

太樸一已散，人僞日滋彰。
持彼炎凉態，指目爲溫湯。
溫泉·其四
作者：李呂
朝代：宋

懷哉經始心，與世共遊賞。
爲語往來人，莫起驪山想。
滄海行
作者：李呂
朝代：宋

滄海有船不可渡，癡人求仙死不悟。
兒郎斷乳能幾時，忍令萬里投蛟螭。
兒牽母衣抱父泣，文書催行星火急。
樓船一去更不歸，至今思家朝夜啼。
人生不禁別離苦，但得生存猶一處。
君不見咸陽百萬家，長城白骨埋泥沙。
滿庭芳
作者：李呂
朝代：宋

光拂星榆，輪高金掌，暮煙飄盡澄空。素娥幽恨，霜豔洗鉛紅。醉把摩雲妙手，教纖翳、不點青銅。知多少，天高露冷，爭佔九秋風。歌鐘。邀勝侶，園攀瓊樹，簾卷珠宮。算庾樓吟賞，今古應同。多謝秦娥絕唱，聲聲為、飄入雲中。留仙住，莫教清影，容易轉梧桐。
漁艇
作者：李呂
朝代：宋

撇烈非爲魚，流行本處山。
白鷗正得意，相逐過前灣。
潭溪釣者
作者：李呂
朝代：宋

踞坐魚磯上，無心同狎鷗。
敲針漫勞力，故爾投直鉤。
澹軒
作者：李呂
朝代：宋

窮耽世味不期驕，安得羹牆暫見堯。
未到聞韶飽三月，且求陋巷樂簞瓢。
琴友
作者：李呂
朝代：宋

金玉聲清圓，鸞鳳勢翔舞。
重是古人風，勿效兒女語。
瑩心泉
作者：李呂
朝代：宋

修綆何妨汲，羸瓶不自任。
從渠清徹底，伴我歲寒心。
病中遣興
作者：李呂
朝代：宋

多難從來氣不舒，老而多病背攣如。
足瘍所頼非心害，目眚猶欣見舊書。
白晝欲眠神思倦，青春閒度物情踈。
生涯淡薄隨時過，他是他非莫問渠。
癸丑七月十九日以老病分任諸子以家務因爲詩以示戒
作者：李呂
朝代：宋

子舍分勞非獲已，息肩養疾樂閒居。
家傳道義頻加意，俗愛便宜莫計渠。
要是人人躬孝悌，更令世世飽詩書。
從今光大成吾志，可免時稱賤丈夫。
癸丑季春上洲頹岸出敗冢冢中有磚云元嘉二十二年七月二十六日余功曹冢後世子孫長興富貴宜賒因題數句
作者：李呂
朝代：宋

八百年前窆，功曹身姓余。
元嘉兩行字，敗甓八分書。
富貴念猶在，子孫今已無。
癡人不修省，視此意何如。
登一覽亭有懷亡弟成老下世
作者：李呂
朝代：宋

半年懶向此經行，上巳重來雨乍晴。
三徑就荒春草合，一亭依舊暮山橫。
悵懷丘壑空陳迹，極目園林不勝情。
老境何堪風斷雁，倚欄揮淚咽溪聲。
登徐孺子亭
作者：李呂
朝代：宋

昔賢久矣埋黄土，獨有清風翳環堵。
曾將一束奠生芻，今與遊人閙歌舞。
登賦堂
作者：李呂
朝代：宋

紫雲之山幾千丈，勢壓岷峩欲爭長。
茫茫巨浸擘山開，萬穴魚龍寄深廣。
眼明遥見使君家，華堂夜魄栖簷牙。
手釣峽流揖峯翠，裾珮縹緲凌雲霞。
仲宣登樓炫能賦，字字悲啼嘆飄寓。
他人有心予忖之，魏奪劉傾渠不顧。
使君胸著萬卷書，向來游戲從魚符。
拂衣歸卧喚不出，但有憂國心鬰紆。
日落未落飛鳥滅，却立闌干思橫發。
一川樵牧歌太平，萬古關河感亡國。
麗詞落紙煥黼裳，細研物變窮天藏。
憑誰薦之九天上，我無羽翮不得將。
公乎豈久榛棘下，狗監猶能援司馬。
子虛大人何足云，願賦蒸民追大雅。
禪友
作者：李呂
朝代：宋

寄語同參人，切忌隨他轉。
若向句中尋，相逢不識面。
秋旱
作者：李呂
朝代：宋

天公作意雨垂垂，風伯顛狂散萬絲。
執法若能誅首惡，更將京觀築鯨鯢。
答官仲儒
作者：李呂
朝代：宋

風俗去古遠，人僞日敗常。
故知取士法，時焉立紀綱。
設科發自漢，糊名始於唐。
前輩務實學，倡道頼歐陽。
當世所得盛，登用多俊良。
倒指幾百年，講求屢更張。
邇來取進士，輕快好文章。
唾手鑱雁塔，轉身簉鴛行。
莫論稽古力，所貴時學長。
自顧本迂拙，下語愁肺腸。
雖云事場屋，浪逐槐花忙。
竟如卞和璧，三獻足已傷。
既然違好尚，敢不知括囊。
釀渚溪之泉，可以供酒漿。
拾東園之果，可以資餱糧。
耦語古聖賢，曝背傲羲黄。
義命要不媿，胡爲乎皇皇。
故人弗予棄，妙句深激昂。
清逸庾謝迫，風騷屈宋旁。
報言乏瓊琚，微吟頻寒螿。
簡龔令望
作者：李呂
朝代：宋

乘興來尋老樹村，接談才祇敘寒溫。
翻然掉臂凌風去，何似王猷不及門。
絕塵軒
作者：李呂
朝代：宋

昔年陪仲父，杖屨集幽軒。
門占蹄輪道，交無市井言。
池邊對棋酒，胸次有丘園。
蟬蛻寒雲斷，徑荒春草蕃。
增新窗戶改，尚喜典刑存。
結客登臨去，茶瓜勿憚煩。
絕塵軒
作者：李呂
朝代：宋

生平雅不樂城市，背郭開軒喜再來。
煙淡山屏青未了，晴曛荷蓋翠相挨。
倚風柔弱休栽柳，照水橫斜剩種梅。
乘興祇應清坐好，此懷難向俗人開。
老圃拙者
作者：李呂
朝代：宋

春蔬含綠滋，荒畦自鋤芟。
萬事付一默，維摩許同參。
聳玉亭
作者：李呂
朝代：宋

昔我隠居東，有圃廢不入。
平生愛竹心，要與共晨夕。
種之三二年，小笋生𧥄𧥄。
歷歲既云久，盤根日以闢。
環植數百挺，大者欲盈尺。
直節勢昂霄，瑩潤如玉立。
邇來苦炎蒸，小亭漫營葺。
東山舊蒲葵，從此可揮擲。
爲顧清陰多，更期廣封殖。
本固待時來，春風易爲力。
胡程寺二首·其一
作者：李呂
朝代：宋

上天一何慘，盛夏忽霜飛。
竟奪慈母去，焉用此身爲。
空餘白雲念，無復彩戲時。
一恨一灑血，何以報春暉。
胡程寺二首·其二
作者：李呂
朝代：宋

忽逢劬勞旦，兒女拜我前。
低頭勿頌壽，迺公實不天。
東南西北去，日月時序遷。
目斷烏江麓，高墳鎖暝煙。
臨江仙
作者：李呂
朝代：宋

家在宋牆東畔住，流鶯時送芳音。竊香解佩兩沈沈。都緣些子事，過卻許多春。日上花梢初睡起，繡衣閒縱金針。錯將黃暈壓檀心。見人羞不語，偷把淚珠勻。
自臨州還題杉嶺舖
作者：李呂
朝代：宋

自西徂東三百里，還閩入浙半月期。
人生奔走遽如許，世路險夷當自知。
造化密移真戲爾，富貴時來則爲之。
盱盱睢睢亦何益，磊磊落落真大奇。
自警三首·其一
作者：李呂
朝代：宋

愛之能勿勞，忠焉能勿誨。
彼有不受者，善意翻成累。
自警三首·其三
作者：李呂
朝代：宋

嬖人排孟子，通國誚匡章。
內省倘不疚，青蠅徒自忙。
自警三首·其二
作者：李呂
朝代：宋

當仁貴不讓，見義忌無勇。
今人無魏顆，勿望渠形夢。
自題安樂行
作者：李呂
朝代：宋

老於世事盡忘機，古廟寒灰閲四時。
稟賦舊爲天地貴，遮闌那許鬼神窺。
無絃綠綺陶彭澤，露地白牛僧大溈。
只此瞿曇安樂行，從何處覓是和非。
茶竈
作者：李呂
朝代：宋

中坻出盤陀，曲突非刻畫。
仙翁碾玉塵，盈甌試春色。
見菊
作者：李呂
朝代：宋

病夫省睡起凌晨，遲菊朦朧破萼新。
雨細正應添潤澤，煙輕尤覺長精神。
近來霜重傷禾死，幾見民憂灑涕頻。
却是東籬賸黄菊，不堪易粟當金銀。
見諸公古風有感而和
作者：李呂
朝代：宋

吾慕嚴子陵，躬耕寄事外。
弗聽有道舉，安得從郭泰。
恥因粟五斗，陶令腰束带。
三賢甘寂寞，舉世惜機會。
是心本通明，忍把客塵蓋。
洗耳潁陽水，要使聞清籟。
紛紛難與言，簡篇猶可頼。
觀善齋
作者：李呂
朝代：宋

群居有深益，相視無餘事。
此道存諸中，瞭然見眸子。
觀荷
作者：李呂
朝代：宋

適當寒沼上，更在月明中。
露重鮫珠濕，天高奩鏡空。
參差千蓋綠，淡竚數枝紅。
華髮秋風裏，持盃屬老翁。
詩勉粹夫進學兼示諸子
作者：李呂
朝代：宋

閒憶當年闖孔門，未能無意覺斯民。
浮名浮利雖關命，多病多愁故惱人。
九十春光渾易老，二三子者莫因循。
老夫耄矣誠堪笑，何惜同來試問津。
調笑令
作者：李呂
朝代：宋

含怨。兩顰淺。羽髻雲鬟低玉燕。綠沈香底金鵝扇。隱隱花枝輕顫。當筵不放紅雲轉。正是玉壺春滿。
調笑令
作者：李呂
朝代：宋

春盡。斂新悶。暗傍銀屏撩綠鬢。攢眉不許旁人問。簾外冷紅成陣。銀釭挑盡睡未肯。腸斷秦郎歸信。
調笑令
作者：李呂
朝代：宋

歸晚。思何限。玉墜金偏雲鬢亂。傷春誰作嬉遊伴。只有飛來花片。幾回愁映眉山遠。總被東風驚散。
調笑令
作者：李呂
朝代：宋

眼尾。寄深意。一點蘭膏紅破蕊。鈿窩淺淺雙痕媚。背面銀床斜倚。燭花先報今宵喜。管定知人心裡。
調笑令
作者：李呂
朝代：宋

花底。錦鋪地。繡浪瓊枝光似洗。一心長在金盆裡。翠袖懶遮纖指。珠璣滿鬥猶慵起。過盡紅樓春睡。
讀太白集
作者：李呂
朝代：宋

吾宗老太白，俊逸自幼年。
學成喜任俠，長劍辭三川。
無心馴鳥雀，急義散金錢。
曳裾半天下，所至驚四筵。
筆陣掃强敵，詩情快湧泉。
一朝見賀監，薦鶚君王前。
金馬得供奉，酒徒同醉眠。
從駕方連召，扶頭得十篇。
奴視高力士，風期魯仲連。
青蠅工點玉，錦袍棹迴船。
自謂天地臣，浪稱平地仙。
志大雖難揜，身危幸保全。
江陵欲難作，彭澤見幾先。
仍喜宮詞句，渾如諷諫篇。
至今讀青史，終始無間然。
象之晚坐有感次韻
作者：李呂
朝代：宋

丈夫不作宋玉悲，珍重陶潛菊一枝。
寄傲北窗緣底事，只應真趣少人知。
貞婦
作者：李呂
朝代：宋

婉彼鄒氏女，其父嘗籍兵。
嫁作耕夫妻，婦道以勤稱。
厥夫惰農業，居肆寄郊坰。
薪爨不時給，貯粟未滿缾。
行年三十餘，臉白兩鬢青。
誰家馬上郎，一見願目成。
留連不忍去，斜紅挂日鉦。
携籃夫偶出，次第陳私情。
示以篋中金，持贈固不輕。
正色叱走之，郎馬不及乘。
未幾老狂生，襆被問宿程。
百計稍與語，酌酒欲同傾。
窗前理殘麻，不顧空丁寧。
復出綺香囊，藉以五花繒。
擎來通鄭重，雖受心不平。
收之置敝篋，生意正經營。
託言姑少待，反把柴門扃。
長聲呼四鄰，悲切不忍聽。
逡巡夫亦歸，縶縛訴縣庭。
縣官頗嫉惡，慰遣壯其能。
撫几三嘆息，恨今無肉刑。
吾聞秋胡妻，死有不朽名。
又聞昔羅敷，語直理甚明。
人生各有偶，勿用行兼并。
奈何世混濁，强暴相侵陵。
鄒本微賤人，姆傅初不經。
何况抱貧苦，守身屹長城。
後世迹其事，足媲古烈貞。
誰秉董狐筆，大書播餘馨。
賀吳守被召
作者：李呂
朝代：宋

吳公骨秀如天人，胸襟落落皆經綸。
少年固已富家學，筮仕聊稱梅子真。
挽弓馳馬特餘事，智勇未減飛將軍。
向者長汀初擁節，寇攘聚集驚鄉村。
誰知撫定有長策，不戮一夫令自新。
稚耋讙呼弛兵革，至今妥貼無叛民。
移帥贛川尤鎮靜，宿姦褫魄胥崩奔。
往年群盜號淵藪，一旦荒壟安鋤耘。
錢流地上非橫索，鈴齋坐嘯生陽春。
踐更盤錯威望著，素秉公廉政有神。
貪吏望風爭解去，冤民在處皆獲伸。
還家坐席曾未煖，迅召連催已在門。
或人未免巧求譽，我公特立天下聞。
厥今器識兼文武，倒指誰歟當此舉。
江淮百萬屯邊兵，轉輸饋餉傾吳楚。
中原荆棘今幾年，師老不試漫貔虎。
陛下翻然采輿論，天意可見公宜處。
裴度指日平蔡州，充國先零豈難取。
唾手燕雲會有時，佇看大將建旗鼓。
勒功異域鄙班超，歸佐熙朝作申甫。
贈上官法師
作者：李呂
朝代：宋

法官道家流，修奉有年所。
靈驗感人多，時賢贈詩句。
一日來訪予，三揖進賓廡。
函袖出異書，雷文加釋注。
滌手徧披閲，因果皆有據。
紛紛秦漢後，死者畧可覩。
權量巧心計，悖道忘君父。
貪淫蔑仁義，往往涴斤斧。
質經吾聖人，有理無其故。
迨乎震夷伯，隠慝才顯露。
嗟乎三代前，樸實猶近古。
後者業雖熾，日甚造罪苦。
不然子之書，何迺遽有許。
自居田野間，茲事聞亦屢。
又知今視昔，已復不勝數。
蠢彼無知輩，徒誦孝悌語。
人貌犬彘心，埋頭入穢污。
俯仰多厚顔，劬勞忍深負。
目前恣爲樂，遑恤盈墨簿。
願子持此書，鑱石置通衢。
比屋得大誡，毋致煩天誅。
下愚終不移，自取任從渠。
有能用斯言，僊籍登不誣。
脫或秘弗示，與道終懸殊。
述此贈行色，子其信否乎。
贈朱少南別二首·其一
作者：李呂
朝代：宋

外貌休尋餖座梨，應知石裏藴瓌奇。
從來善相書前史，爲識英雄未遇時。
贈朱少南別二首·其二
作者：李呂
朝代：宋

朱君精到古人趣，踏遍東南稱獨步。
祇今應詔非乏材，預煩拈出棟梁具。
贈畫師郭叔詹
作者：李呂
朝代：宋

蚤覺儒冠多誤身，聊工傳寫養偏親。
丹青遊戲臻能事，造化生成羨逼真。
筆下豈皆行路輩，眼中誰是築岩人。
會當詔作雲臺像，畫手惟君妙入神。
跋晦翁遊大隠屏詩
作者：李呂
朝代：宋

晦公詞翰妙天下，可見元無一點塵。
爲問爭珠誰得者，須還趯倒浄瓶人。
辨義豐老人師傅聞疑大乾事迹
作者：李呂
朝代：宋

義寧欲末隋鼎遷，解符西泝心悠然。
沉舟甘作夷齊鬼，不與宇文同戴天。
近世飲者尊尚苦味有感成詩
作者：李呂
朝代：宋

悠悠古先酒，麴糵化爲醴。
適口固匪他，詩人詠其旨。
岐黄作本草，甘辛味所紀。
惟清香滑辣，四事世云爾。
孟詵注爲苦，自不燭厥理。
至今蔑公論，遂以詵爲是。
乖僻隨躭嗜，不爾遽遭詆。
氣稟炎上作，無與諸膽比。
人情素弗食，嘗者爲雪恥。
柳家集衆葯，意在勗諸子。
未聞無其故，反以彼爲美。
一呷三掉頭，强嚥身聳起。
從來好歡伯，可畏非可喜。
孤負太和名，翻作攪腸水。
因思俗顛倒，類此蓋多矣。
大路指爲迂，曲徑偏踐履。
鄭聲既可惡，滿市更盈耳。
憔悴間姬姜，一蕕雜蘭芷。
貪濁和者衆，獨清競萋菲。
善惡久相淆，何特酒而已。
至當終難掩，豈必隨風靡。
革弊會有時，周道本如砥。
追挽劉平父二首·其一
作者：李呂
朝代：宋

奕世旂常記姓名，屏山道學藹餘馨。
流風與世爲標的，好義於君見典型。
琴韻祗求追古意，吟懷偏喜旁林扃。
相逢恨晚情猶厚，悵望音容隔杳冥。
追挽劉平父二首·其二
作者：李呂
朝代：宋

高才入用合求聞，却向丘園號隠君。
馳騁古人真我事，泥塗軒冕付時人。
黄粱未熟驚塵世，白璧空埋慘暮雲。
頼得相門餘慶在，諸郎峙玉正詵詵。
追挽游大夫
作者：李呂
朝代：宋

大夫古君子，不可今人求。
蠅營鄙世態，貪吟口不休。
一朝膺事任，卓爾茂勳猷。
此道今已遠，天乎公首丘。
送仲秉赴廷試五首·其一
作者：李呂
朝代：宋

亂石搜琮璧，修梧待鳳凰。
地靈真間闊，世眼但尋常。
我友更誰子，平生唯此郎。
連城不當價，容易莫商量。
送仲秉赴廷試五首·其三
作者：李呂
朝代：宋

欲獻琅玕腹，君詩有宿盟。
雲天宸極邃，日月衮衣明。
太守薦何武，諸公傾賈生。
三山移步到，寄語問玄卿。
送仲秉赴廷試五首·其二
作者：李呂
朝代：宋

霧豹文章異，淵鯨爪角雄。
荒陂寒泣露，空谷暮號風。
突起能無意，平沉未分窮。
不知貂冕地，冷硯破窗中。
送仲秉赴廷試五首·其五
作者：李呂
朝代：宋

元龍湖海士，可但著茅廬。
詩老經從地，禹功疏鑿餘。
蜀峰帆影隔，郢樹鳥行疎。
太史行天下，歸來好著書。
送仲秉赴廷試五首·其四
作者：李呂
朝代：宋

一元誰破碎，河洛漏微芬。
星斗昭乾緯，葩華粲地文。
班揚渾細事，伊傅有殊勳。
補履非神劍，相期敬所聞。
送千二十姪五首·其一
作者：李呂
朝代：宋

江頭片片玉梅飛，嶺路迢遥雪正迷。
乘興爲誰騎馬去，不辭迎凍散雙蹄。
送千二十姪五首·其三
作者：李呂
朝代：宋

紛紛世態利爲言，此道誰人識正傳。
爲己爲人宜兩盡，莫教渠笑舍其田。
送千二十姪五首·其二
作者：李呂
朝代：宋

賢哉東道世崇儒，愛子尤專擇楷模。
責望要須精舉業，未應道義略唐虞。
送千二十姪五首·其五
作者：李呂
朝代：宋

却喜君知取友端，詩情遊戲志睎顔。
更煩爲說開三逕，安得斯人數往還。
送千二十姪五首·其四
作者：李呂
朝代：宋

江左風流久擅名，成章擲地作金聲。
清新俊逸俱難及，若比前賢更老成。
送吳晦叔赴廷試
作者：李呂
朝代：宋

我昔遊白鶴，山川氣雄深。
邂逅識吾子，戛然唳孤音。
日日望飛鳴，洄洑迺至今。
玉美出堅璞，木老生喬林。
書生未足道，聊用慰苦心。
始駕百斛船，掛帆發江潯。
破浪當自茲，意象殊駸駸。
天方拓王度，清問虛宸襟。
調毫寫胸臆，氣力戈鋋森。
荷衣縛異時，恐爲寒蟬瘖。
江城惜此別，風雪作晝陰。
何以託遠懷，酌酒拊劍鐔。
湖海氣摇薄，激烈愁端侵。
唯應白雲夢，夜夜飛遥岑。
送楊文赴廷試
作者：李呂
朝代：宋

只今冠蓋盛諸楊，連歲科名屬雁行。
筆下戈矛吾退舍，胸中珠琲海傾藏。
雞群有鶴人誰識，熊掌兼魚子厭嘗。
一振斯文千古事，憑君更爲引天潢。
送楊道父赴廷試
作者：李呂
朝代：宋

每念先游嘗慨嘆，於君先世最周旋。
神駒墮地真千里，老木蟠空已百年。
此去漢庭應籍甚，向來蜀産久蕭然。
錦衣歸日烘晴晝，應與萊衣巧鬭鮮。
送江宰別
作者：李呂
朝代：宋

行李在門外，駕言歸帝都。
三年宰杭州，警敏材有餘。
檢身不容玷，清冰瑩玉壺。
遇事有所立，風雨信不渝。
吐哺出延客，懸榻時待儒。
雅量不遺物，狙詐嗤庸奴。
胸中水鑑明，黑白分兩途。
慈良恤民瘼，嚴憚戢黠胥。
去夏忽大饑，米粒貴比珠。
農民既無蓄，官廩素乏儲。
君以身任責，詢謀及樵蘇。
聲威聳鄰寇，日贍幾萬夫。
一一勞措畫，晨飯常至晡。
惜哉當路者，訪問亦已踈。
此功肩古人，反與泛泛俱。
要當公論定，會有聞天衢。
我衰耕谷口，屹然如枯株。
他人不著眼，屢辱顧草廬。
脫略時輩禮，待以國士徒。
臨別難爲懷，欲贈將焉如。
但願益磨礪，器宇恢遠圖。
貴富皆分內，青氈君豈無。
力疾出送別，酸風生道隅。
征旆不容駐，搔首空躊躇。
送王晉卿赴廷試
作者：李呂
朝代：宋

怪底先生思湧泉，少年筆勢已翩翩。
馬嘶長道空驤首，龍擘滄波竟上天。
分付風雲身九萬，更看禮樂字三千。
期君未可班行去，細聽臚音黼座前。
送許尉子雲二首·其一
作者：李呂
朝代：宋

秦望排空插鑑湖，先生氣稟舊東吳。
胸中今古幾千載，筆下波瀾雄萬夫。
綵棒垂門姦自肅，土神應夢昔何殊。
榮歸快作朝天計，臺閣歡傳得巨儒。
送許尉子雲二首·其二
作者：李呂
朝代：宋

濟人曾現斬蛟手，慢學吳門作陸仙。
雪月精神資句法，經綸器識得天全。
評君合在羲皇上，許我難堪叔度賢。
出處相懸同臭味，寄懷猶望捧來篇。
送趙勝仲赴廷試
作者：李呂
朝代：宋

過眼紛紛亂驌驦，誰知龍種不尋常。
更生學苦藜分照，長吉詩多錦作囊。
已作怒鵬橫絕漢，更隨鳴鳳集高崗。
天將一第酬寒士，分付宗枝亦有光。
送趙彥修
作者：李呂
朝代：宋

六月紅塵如火烈，朝來一雨炎威歇。
漸看蘋末起凉颸，推上冰輪作清絕。
王孫叱馭欲何之，直向銓曹射佳闕。
天生良才必有用，豈應付與噲等埒。
幾載低頭丐祠祿，歲寒頗獲固窮節。
儻逢佳士重薦論，平視朝紳可頏頡。
顧我幽居苦羞縮，却掃柴門學藏拙。
每向水邊狎鷗鳥，未遑郊外習綿蕝。
君能脫略時從遊，嘗鼎一臠端可別。
臨行尚作半日留，滿泛青甆話離別。
秋風若遇南飛鴻，好寄一聲慰騷屑。
送郭順之赴廷試
作者：李呂
朝代：宋

半生鐵硯不償勞，攬鏡驚心已二毛。
縛虎正須還老手，插貂未肯付兒曹。
九天日月披晨翳，三峽魚龍息夜濤。
聞說西湖冠天下，水光山色動揮毫。
送陳尉別二首·其一
作者：李呂
朝代：宋

奕世雄題雁塔名，于今父子自師生。
詞場魚貫真無敵，慶事蟬聯盡有聲。
雅興莫追吳市隠，橫飛端繼紫微明。
從來患盜驚鄰里，且喜三年鼓不鳴。
送陳尉別二首·其二
作者：李呂
朝代：宋

試吏誰云百寮底，長材元是萬夫雄。
錐刀壟斷焉能較，涇渭區分獨至公。
顧我每慚天下拙，辱君見許古人風。
明年還憶蓬蒿徑，身在瀛洲雨露中。
送雙峰聖僧遺像還山
作者：李呂
朝代：宋

枯木形模酷肖之，祇應鐸落自秦時。
定光爐韛收親子，圓覺門風出自枝。
韜晦無因觀大用，感通猶得見全提。
要知取次爲霖去，便是元初利物機。
送高丞別
作者：李呂
朝代：宋

君侯七閩英，學問早有餘。
年時猶未冠，鼓篋游上都。
文成筆五色，四海仰名譽。
調丞尉江邑，有實不願圖。
朅來對二松，清襟映冰壺。
粹然眉睫間，未變庠序儒。
胸中浩然氣，固已雄萬夫。
我窮卧洲渚，江鷗以爲徒。
屢枉高軒過，峩冠講唐虞。
馳騁文史樂，時得陪卷舒。
瓜代遽及期，此情將焉如。
恥作兒女態，揮淚沾衣裾。
虎溪豈限我，足創方趦趄。
悵望不遠送，搔首空躊躇。
所覬善行李，早達三山隅。
安居未容久，快作朝省趨。
用賢世所急，君才應時需。
願補仲山衮，再矢皋陶謨。
勿以得失慮，行當翱天衢。
愧乏折箠贈，短篇見區區。
他時舊交念，闊{門扁}寄樵漁。
送黄仲甄赴廷試
作者：李呂
朝代：宋

我昔嘗爲東南行，煩君載酒送城閾。
酒闌上馬意惻愴，似歎飛沉異鱗翮。
我言君豈噲等伍，霜蹄偶蹶未爲失。
整銜易轡便千里，寧比駑駘才寸尺。
轉頭日月曾幾何，君已聲名滿蟾窟。
笑呼扁舟下吳會，去意猛作秋鷹掣。
君家藝德知何年，弟兄頭角俱突兀。
仙枝萬丈不供折，人家生子嘆豚犢。
春歸洲渚波面肥，江神爲君好風日。
君王正御紫宸朝，蜀士半居青瑣闥。
牽聯即日九天上，判司卑凡等廝役。
向來於我作魚羨，吾今洗眼看鵬擊。
人生行止特未定，遇坎乘流聽造物。
唯有名節不可汙，與君相期保黄髮。
送黄元董赴廷試
作者：李呂
朝代：宋

江夏無雙最擅名，君家群從總能文。
丹枝只爲一門種，黄卷仍收再世勳。
天上鴛鴻方接武，眼前駑蹇漫成群。
蜀軍自昔鋒尤選，一戰憑君靜楚氛。
遊希夷觀·其一
作者：李呂
朝代：宋

祕館白雲邊，來遊記昔年。
黄冠姿槁甚，敗屋意蕭然。
訪古知僊裔，看碑識漢鎸。
危欄聊徙倚，風袂欲翩翩。
遊希夷觀·其二
作者：李呂
朝代：宋

楓老丹成葉，蘆輕雪作花。
晚風何處笛，疏柳欲栖鴉。
絕壁生虛靄，晴天點片霞。
莫教殘酒醒，客裏易思家。
遊青玉峽
作者：李呂
朝代：宋

雙劍插銀潢，飛下作驚瀑。
奔流兩山間，峽石峙青玉。
大聲殷其雷，餘響亂琴筑。
澄泓神龍居，穢濁不敢觸。
派別入危亭，湍激如轉轂。
亭前石磴斜，快瀉皺明縠。
我來濯塵纓，一覽駭心目。
霧罩香爐峯，龜鶴舞見腹。
山尖應更好，恨不騎黄鵠。
老坡五字句，斂袵三敬讀。
是翁久已僊，鯤鯨隨絕足。
猶有出塵語，與世作軌躅。
援筆記姓名，良慚學貂續。
過孝義亭作詩寄歸代書
作者：李呂
朝代：宋

經夕離家行百里，山椒一上一回頭。
此來頗快疑陰相，寄語妻兒勿過憂。
遣興
作者：李呂
朝代：宋

一身欲著自無處，萬事不疑心始閒。
僕僕紅塵皆苦相，何時挾策過東山。
遣興
作者：李呂
朝代：宋

丈夫各自有立志，或出或處非一途。
主父直須食五鼎，淵明元祇愛吾廬。
佚居自大同蛙井，巧進貪前乃盜窬。
顧我蹉跎未忘學，肯將身世較盈虛。
遣興
作者：李呂
朝代：宋

天浄鳥飛遠，路幽花自香。
春風吹草木，野水滿池塘。
事去青山在，人閒白日長。
興來搔白髮，微意久難忘。
遣興
作者：李呂
朝代：宋

生人無喜怒，喜怒由外觸。
平地有風波，安居多鴆毒。
緬懷先哲士，每用此理燭。
顔子不貳遷，所樂一瓢足。
適見諸公詠梅之什因用其韻率作者同賦
作者：李呂
朝代：宋

影落林塘凹，斜入茅簷角。
月黑縞袂逢，天寒翠袖薄。
世無杜陵人，清吟久零落。
詩魂不可招，遠水誰當酌。
酬令裕見寄之什
作者：李呂
朝代：宋

伯才不鼓琴，良爲知音撤。
淵明琴無絃，荆扉晝常閉。
吾道傳滄洲，初不待識別。
叔孫志諧俗，禮樂用綿蕝。
子陵持正論，阿諛腰領絕。
寧可負鑿方，枉尺未應屑。
郊居本寂寞，况乃生計拙。
食指日益繁，資用時告竭。
客至坐無氈，竊與鄭公埒。
天隨拾杞菊，焉能饜餔餟。
平生所厚人，過門或電掣。
嘗聞貴易交，一命已變節。
包苴既無魚，裋褐倦造謁。
闊遠故人書，誰復訪衰苶。
有燄手可炙，其如火不熱。
聞酸蚋必聚，其如醯不冽。
向來出肺肝，生死語虛設。
醇風恣澆漓，仁義從蕩滅。
江湖足相忘，何苦怨離別。
黄君忘年友，歲寒我輩列。
抗志忌詭隨，講究亦可悅。
高堂甘旨奉，敢以貧故闕。
姑從斆學半，俯首棲林樾。
近枉寄贈篇，用意尤清切。
似聞於易道，琅誦口不輟。
顧慙澤畔癯，韋編老披閲。
未達言外意，搔首漫卼臲。
三聖日星垂，牆仞靡容瞥。
動靜本自然，發明頼前哲。
屈伸相感觸，至理甚昭晰。
泰反復于隍，需順出自穴。
機緘默循環，勿用騰口說。
寒泉終可食，但貴井常渫。
正乏雙南金，報稱愧滅裂。
見許惠然來，諒不出良月。
莫學王子猷，興盡江天雪。
醉落魄·一斛珠
作者：李呂
朝代：宋

休休莫莫。當年不負西湖約。一技初見橫籬落。嚼蕊聞香，長是醉鄉落魄。而今對酒空斟酌。老來多病情非昨。誰人伴我臨東閣。冷淡吟懷，猶可追前作。
鐵笛亭
作者：李呂
朝代：宋

孤吹人已遠，橫笛處猶在。
清名欣有託，奔雲放天籟。
陪晦翁遊玉澗
作者：李呂
朝代：宋

夜琴響空山，臨流水方折。
老仙何處來，欣賞共清絕。
不知盧仝家，還有許風月。
雲莊耕者
作者：李呂
朝代：宋

莘野樂堯舜，谷口豈其鄉。
自是不可掩，區區非近名。
雲際嶺
作者：李呂
朝代：宋

凌空石磴三千丈，匝地瑶林百萬花。
自有眼來方見此，直疑身已到仙家。
青玉案
作者：李呂
朝代：宋

參橫月落聞街鼓。指楊柳、天邊路。冷澹梨花啼玉箸。五雲芝檢，八花磚影，穩上鰲頭去。吹簫臺冷秦雲暮。玉勒嘶風弄嬌步。四雁峰前憑尺素。壁塵香減，綺窗風靜，記得題詩處。
題七者寮
作者：李呂
朝代：宋

瑩心冽寒泉，砥節介如石。
本無市朝念，自與紅塵隔。
題伯丈人黄待制歸來堂
作者：李呂
朝代：宋

君子重進退，大節貴能全。
厥志在冥鴻，耳非聞杜鵑。
縣車示優寵，揮金樂耆年。
高風激貪懦，千載要齊肩。
題叢碧亭
作者：李呂
朝代：宋

主人厭塵俗，不使居無竹。
詩翁愛詩史，詠歌長不足。
籜龍徧山園，嘉名榜華屋。
何當乘逸興，倚欄聽戛玉。
題君山愛松軒
作者：李呂
朝代：宋

嘗愛山間老喬松，棲煙宿雨盤虬龍。
道人所愛偶相似，許我來此聽松風。
題君山愛松軒
作者：李呂
朝代：宋

青青窗外松，高下如羽蓋。
不論霜雪晨，屹立風雨外。
深根養茯苓，千歲坐可待。
世情苦炎凉，一日幾變態。
此物獨堅貞，雅志在久耐。
清聲萬壑傳，時奏莊生籟。
題君山觀招真閣六首·其一
作者：李呂
朝代：宋

蠟屐發興屢，幾爲春泥阻。
此行不作難，霽色隨步武。
題君山觀招真閣六首·其三
作者：李呂
朝代：宋

雙蔓正排空，云是玉真府。
採芝何許入，忽此駕修羽。
題君山觀招真閣六首·其二
作者：李呂
朝代：宋

數峯碧巑岏，烏君成道山。
仙遊杳難問，空鎖白雲閒。
題君山觀招真閣六首·其五
作者：李呂
朝代：宋

翬飛新樓臺，像設舊金碧。
焚修人已老，倚杖對山石。
題君山觀招真閣六首·其六
作者：李呂
朝代：宋

彩侍過丘林，星行忽一周。
春暉今已矣，涕淚不能收。
題君山觀招真閣六首·其四
作者：李呂
朝代：宋

觀宇藏山崦，昔居火宅僧。
因緣有時節，羽服奉香燈。
題吳仲微常齋
作者：李呂
朝代：宋

達石情忘倦，移山志必通。
朝朝勤甓運，井井策新功。
題吳微仲常齋
作者：李呂
朝代：宋

人心非無常，自爲外物禁。
喜怒烈火熾，寵辱銛鋒森。
從茲失本然，至理而浮沉。
達人解其會，魔軍詎能侵。
盤石可轉移，明月猶晴陰。
卓然有所立，此道古與今。
顔淵無終食，孟子不動心。
充君名齋志，前修端可尋。
題宋德器致爽軒
作者：李呂
朝代：宋

將軍嘯咤風雷生，一諾之寵千金輕。
仰頭看山默不應，此段王郎真絕人。
人言爽氣定何物，面目儼然君不識。
非氛非祲非烟雲，可以意了難口說。
子猷拄笏人笑癡，先生作齋人愈疑。
但知談河不救渴，豈信秀色能充饑。
千峯橫青朝過雨，折簡招歸入詩句。
儻有俗客來叩門，爲道我眠卿且去。
題少室故居
作者：李呂
朝代：宋

拾遺舊隠居，一畝長蓬蒿。
在昔考槃初，擇勝得無勞。
羊腸罕人迹，丘壑方自豪。
鳳凰景星覩，奔走紛兒曹。
屈伸固相感，舒卷隨所遭。
莫言從此去，索價遽能高。
題東寮
作者：李呂
朝代：宋

羲和鞭日馭，發軔自暘谷。
道人耕寸田，開窗納餘燠。
題游少張逸老軒
作者：李呂
朝代：宋

勞生著意在榮觀，炊熟黄粱萬慮寬。
溢目琴書聊自樂，半窗風月不吾慳。
從誰更覓安心法，回首幾經行路難。
料想已能同水鏡，任他胸次九疑山。
題焦山寺
作者：李呂
朝代：宋

水輪依風負坤輿，百川東流同灌輸。
掀巾之陂莽吞受，沃焦之山初不濡。
雲根終古插江湖，狂瀾滔天隨卷舒。
空神迴飈避突兀，海門排霄岌相扶。
僧居蠔山迷向背，佛宇蜃氣成吹噓。
昔游玄冬崖壑枯，洪濤濺雨吹裳裾。
風來駕潮愁海若，溟漲跋浪飜鯨魚。
羽淵咸池相蕩潏，月阿日窟漂方隅。
此身浮漚一緣聚，四大濕相瀰空虛。
鍼鋒懸持妙善住，蚊睫坐睨焦螟居。
山中老禪眼於菟，香飯遣化分雕胡。
重淵垂涎舞蛟首，方丈宴寢凝薰爐。
夜寒黑月照濁水，乞取壞衲摩尼珠。
題破石鋪
作者：李呂
朝代：宋

往返數百里，上下幾重山。
僕僕利名客，不知行路難。
題長灘鋪
作者：李呂
朝代：宋

一丘一壑吾臭味，真是真非孰有無。
月笛煙蓑秋正好，急須歸釣渚溪魚。
鳳棲梧·蝶戀花
作者：李呂
朝代：宋

一歲光陰寒共暑。一日光陰，只個朝還暮。有物分明能喚寤。晚鐘晨角君聽取。擾擾膠膠勞百慮。究竟思量，沒個相干處。只有一般攜得去。世人喚作閒傢俱。
鷓鴣天
作者：李呂
朝代：宋

甲帳春風肯見分。夜陪清夢當爐燻。尋香若傍闌干曉，定見堆紅越鄂君。雕玉佩，鬱金裙。憑誰書葉寄朝雲。蘭芽九畹雖清絕，也要芳心伴小醺。
鷓鴣天
作者：李呂
朝代：宋

臉上殘霞酒半消。晚妝勻罷卻無聊。金泥帳小教誰共，銀字笙寒懶更調。人悄悄，漏迢迢。瑣窗虛度可憐宵。一從恨滿丁香結，幾度春深豆蔻梢。
华清怀古
作者：李周
朝代：宋

胡雏铁骑正纵横，环上罗衣血染腥。蜀道归来应悔祸，香囊特地泣娉婷。吾家居处本关西，旧记遗踪事不迷。屡过华清无一字，恐人笑我不留题。
华清怀古·其一
作者：李周
朝代：宋
体裁：七言绝句

胡雏铁骑正纵横，环上罗衣血染腥。蜀道归来应悔祸，香囊特地泣娉婷。
华清怀古·其二
作者：李周
朝代：宋
体裁：七言绝句

吾家居处本关西，旧记遗踪事不迷。屡过华清无一字，恐人笑我不留题。
双桧联句
作者：李周
朝代：宋

古宇列双桧，森郁攲檐角。高干若偃盖，低枝罗翠幄。叶硬攒猬毛，子圆如雀壳。盘根虽轮囷，呈才终卓荦。枯冬傲霜雪，炎夏宜雨雹。苍皮绕龙蛇，危巅巢鸑鷟。岁寒知后凋，清风到先觉。月涵烟影孤，雨溜苔藓驳。愿逢繁辂用，勿使为榱桷。春姿笔工偷，风韵溪虎学。松筠比节操，虫鸟敢蠹啄。黛色晚山分，清香朝露濯。桃李耻妖饶，椅梧羞龌龊。俗名强雌雄，奇胜重古朴。气势已千寻，栽培从一握。五松惭忝位，秦封受殊渥。
双桧联句
作者：李周
朝代：宋

古宇列双桧，森鬰欹檐角。
高干若偃盖，低枝罗翠幄。
叶硬攒猬毛，子圆如雀殻。
盘根虽轮囷，呈才终卓荦。
枯冬傲霜雪，炎夏宜雨雹。
苍皮绕龙蛇，危巅巢鸑鷟。
岁寒知后凋，清风到先觉。
月涵烟影孤，雨溜苔藓驳。
愿逢繁辂用，勿使为榱桷。
春姿笔工偷，风韵溪虎学。
松筠比节操，虫鸟敢蠹啄。
黛色晚山分，清香朝露濯。
桃李耻妖饶，椅梧羞龌龊。
俗名强雌雄，奇胜重古朴。
气势已千寻，栽培从一握。
五松惭忝位，秦封受殊渥。
華清懷古·其一
作者：李周
朝代：宋

胡雛鐵騎正縱橫，環上羅衣血染腥。
蜀道歸來應悔禍，香囊特地泣娉婷。
華清懷古·其二
作者：李周
朝代：宋

吾家居處本關西，舊記遺蹤事不迷。
屢過華清無一字，恐人笑我不留題。
雙檜聯句
作者：李周
朝代：宋

古宇列雙檜，森鬰欹檐角。
高幹若偃蓋，低枝羅翠幄。
葉硬攢猬毛，子圓如雀殻。
盤根雖輪囷，呈才終卓犖。
枯冬傲霜雪，炎夏宜雨雹。
蒼皮繞龍蛇，危巔巢鸑鷟。
歲寒知後凋，清風到先覺。
月涵煙影孤，雨溜苔蘚駁。
願逢繁輅用，勿使爲榱桷。
春姿筆工偷，風韵溪虎學。
松筠比節操，蟲鳥敢蠹啄。
黛色晚山分，清香朝露濯。
桃李耻妖饒，椅梧羞齷齪。
俗名强雌雄，奇勝重古樸。
氣勢已千尋，栽培從一握。
五松慚忝位，秦封受殊渥。
句
作者：李咨
朝代：宋

空令抱恨归黄壤，不见崇山谪去时。
送僧归护国寺
作者：李咨
朝代：宋

辇寺住对年，归心起浩然。
传衣因世出，挥麈自弥天。
海客分朝供，江灯照夜禅。
赤城重到日，八桂老岩烟。
送僧归护国寺
作者：李咨
朝代：宋

辇寺住经年，归心起浩然。传衣因世出，挥麈自弥天。海客分朝供，江灯照夜禅。赤城重到日，八桂老岩烟。
游均庆寺
作者：李咸
朝代：宋

一方灵迹两峰间，左右芒山与砀山。
胜地昔曾钟王气，高僧谁此掩柴关。
翚飞巍殿烟瓴碧，翠削层崖苔藓斑。
千古英雄无处问，岭头依旧白云閒。
游均慶寺
作者：李咸
朝代：宋

一方靈跡兩峰間，左右芒山與碭山。
勝地昔曾鍾王氣，高僧誰此掩柴關。
翬飛巍殿烟瓴碧，翠削層崖苔蘚斑。
千古英雄無處問，嶺頭依舊白雲閒。
简友
作者：李唐
朝代：宋
体裁：七言律诗

一上吴宁百尺台，画溪翠岘绣如堆。庭虚只放松风度，帘静不妨花日来。林鸟近窥黄卷语，野航轻载白云回。归辕傥与山人共，红叶秋深正掩苔。
詩一首
作者：李唐
朝代：宋

雲裏烟村雨裏灘，看之如易作之難。
早知不入時人眼，多買胭脂畫牡丹。
诗一首
作者：李唐
朝代：宋

云裏烟村雨裏滩，看之如易作之难。
早知不入时人眼，多买胭脂画牡丹。
题画
作者：李唐
朝代：宋

云里烟村雨里滩，看之如易作之难。早知不入时人眼，多买胭脂画牡丹。
飛魚港
作者：李唐卿
朝代：宋

嘗聞一鯉魚，飛騰作清質。
至今涵青霄，尚且浴白日。
飞鱼港
作者：李唐卿
朝代：宋
体裁：五言绝句

尝闻一鲤鱼，飞腾作清质。至今涵青霄，尚且浴白日。
記化蝶異聞
作者：李商
朝代：宋

碧梧翠竹名家兒，今作栩栩蝴蝶飛。
山川阻深網羅密，君從何處化飛歸。
记化蝶异闻
作者：李商
朝代：宋
体裁：七言绝句

碧梧翠竹名家儿，今作栩栩蝴蝶飞。山川阻深网罗密，君从何处化飞归。
句
作者：李商叟
朝代：宋

初日放晨光。
壽傅憲
作者：李商叟
朝代：宋

籍甚河陽地，江山秀色連。
家聲自巖野，帝夢協台躔。
彝鼎功鎸勒，衣冠喜接聯。
相門當出相，賢父又生賢。
歲必爲霖雨，舟宜濟大川。
渥洼龍種異，丹穴鳳毛鮮。
擊甕知奇略，惜陰起妙年。
五車胸磊磊，萬卷腹便便。
韓柳堪同步，班揚可並肩。
千言看落紙，一掃快飛煙。
未說才如錦，端知□似椽。
斯文當振耀，吾道不沉綿。
揮麈談噴麝，書麟思湧泉。
鴒原真孝友，鴈塔壓儒先。
聲價機雲上，風流王謝邊。
兩科能俯拾，百行更兼全。
當代江都相，今時司馬遷。
紬書蓬館盛，主爵粉闈專。
致主心公正，經邦力勉旃。
嘉謀辰必告，宣席夜應前。
遽向急流退，猶爲郡紱牽。
道州迎竹馬，漳浦示蒲鞭。
一節方持遠，十行俄促還。
雲霄知有路，雨露正無偏。
復喜升華省，重聞擁使權。
望塵將負弩，夾道看帷褰。
善化能均被，仁風自廣宣。
片雲時作雨，長夏水盈田。
賦已無三窟，民今戴二天。
江湖欣有歲，魚稻不論錢。
爵未稱德耳，天宜厚報焉。
宣勞更內外，清禁召騰騫。
豈但狨遮坐，仍須錦護韉。
華才方燁燁，王道正平平。
草詔金門手，調羹鳳閣仙。
勳華聯竹帛，儀表稱貂蟬。
饋鯉嘉辰應，垂弧異氣躔。
中元明日是，皓月隔宵圓。
南圃開奇卉，東湖泛瑞蓮。
屈巵浮蟻綠，曲篆引香旋。
善頌詩三百，深祈歲八千。
再摩金狄久，不許玉枝堅。
鴻鴈昂霄遠，芝蘭滿砌妍。
定知仁者壽，寧羨老而傳。
自愧微生迹，嘗蒙先正憐。
顧方紆墨綬，應念忝青氈。
賸喜逢初度，將何見意虔。
祺維遥獻祝，敢繼頌申篇。
壽吳宰·其一
作者：李商叟
朝代：宋

神仙風骨本巍峩，日角珠庭氣更和。
絳縣丹顔長不老，灞城銅狄會重磨。
風高鶴算三千遠，天闊鵬程九萬多。
弱水蓬萊歸未晚，道山瀛館看先過。
壽吳宰·其三
作者：李商叟
朝代：宋

向曉親闈共舉觴，老人星出翠巖傍。
狻猊奩暖沉香裊，孔雀屏開紗蠟光。
霜月正當圓此夕，江梅先已發奇祥。
定知與國長無極，壽考祺維頌魯章。
壽吳宰·其二
作者：李商叟
朝代：宋

清規三尺信持平，何獨聲華百里稱。
易俗移風乃餘事，抑强扶弱見真能。
翩翩氣岸真衝斗，湛湛心臺清映冰。
爲問回資封壽母，不知今昔幾人曾。
壽周少保
作者：李商叟
朝代：宋

皎皎銀河夜氣開，衆星重喜見三台。
白麻詔自日邊下，紫府人從春際來。
身被玉階新衮繡，手調金鼎舊鹽梅。
鯫生頌德無他望，願與菁莪樂育材。
壽周益公
作者：李商叟
朝代：宋

百年能幾見英豪，主聖臣賢未易遭。
□□□□新制度，宗臣當國大勳勞。
三師告老恩榮備，□□藏書日月高。
猶有治安貽百世，天教仙子見蟠桃。
壽周益公·其一
作者：李商叟
朝代：宋

天佑熙朝世産賢，承平舊業至今傳。
萊公少避中元日，潞國同生丙午年。
翰墨獨傳千古秘，聲名崛在二公先。
功成野服平園去，要伴靈龜巢碧蓮。
壽周益公·其三
作者：李商叟
朝代：宋

袖中勳業拂雲煙，筆底文章響澗泉。
已是貴爲天下宰，不妨長作地行仙。
蟻浮玉友秋初熟，鵲報銀河月正圓。
滿引壽觴今夜看，相星重入太微垣。
壽周益公·其二
作者：李商叟
朝代：宋

昨夜微雲概太清，銀河映带壽星明。
祥開碧落中元節，人頌昇平上相生。
天上異恩尊帝傅，洛陽好事寫耆英。
長身獨樂園中老，疑是平園舊弟兄。
壽時相·其一
作者：李商叟
朝代：宋

龍盤虎踞王金陵，傑出天人致太平。
千載精神真會聚，一朝文物益彰明。
扶持直使乾坤正，指顧能令海岱清。
二紀同□□□□，□□□□□肥民。
壽時相·其二
作者：李商叟
朝代：宋

農家鼓舞總安田，億兆欣逢大有年。
道路漁樵爭擊壤，江鄉薪米不論錢。
含淳詠德聲盈耳，易俗移風事格天。
守郡深漸無報稱，但陪民社感陶甄。
壽辛太尉
作者：李商叟
朝代：宋

昭代群龍用，名家奕世昌。
儲精生輔佐，挺秀誕忠良。
郁郁充閭瑞，熒熒照室祥。
蓮花雄址峻，竹箭慶源長。
碩德宜廊廟，英材命棟梁。
公清凌灝氣，嚴肅厲秋霜。
寶運符千載，威名贍八荒。
量陂吞玉海，言派瀉銀潢。
功業彝章顯，謀猷棣萼芳。
檢身金井潔，落節翠螭驤。
列郡依仁牧，千英服智囊。
精忠裨主聖，膏澤致時康。
鄧禹重興漢，汾陽再造唐。
公心平國是，勠力振朝綱。
斧鉞安南服，威稜振北疆。
溫恭謙節著，仁惠德風揚。
鸑鷟金昆盛，貔貅虎旅强。
望風辭印綬，當路悚豺狼。
電掃除妖孽，雷驅息叛亡。
一心仁以厚，五福壽而臧。
論議留青簡，勳庸紀太常。
鴻恩非易報，盛德固難忘。
便合持樞極，那容著海鄉。
莊椿祈不老，遼鶴竚來翔。
願向中書府，年年薦壽觴。
壽陳左相·其一
作者：李商叟
朝代：宋

龜蹲印勢接靈峰，傑出真賢盛代中。
玉燕昔符仙夢異，金甌果覆相名雄。
兩京政擬汾陽復，六計應論戶牖功。
世合中興多喜色，邊頭時有捷書通。
壽陳左相·其三
作者：李商叟
朝代：宋

萬方名教頼薰陶，相國由來德業高。
固有才華亞韓柳，豈惟功業並蕭曹。
恩逢圖像登麟閣，綵戲文鳴列鳳毛。
可是平生耐官職，不容車馬閙庭臯。
壽陳左相·其二
作者：李商叟
朝代：宋

祥風吹曉動簾旌，香裊狻猊幾縷青。
佳氣遠浮黄閣滿，老人高拱紫微明。
月將圓影來華席，梅放新香入寶觥。
千歲定知仁者壽，喜看無汗玉枝橫。
壽陳左相·其四
作者：李商叟
朝代：宋

愚生自幼感磨鎸，才拙慚非宅相賢。
甘遯山村承素萼，濫隨軒冕厠官聯。
困魚止箔今誰念，倦鵲依巢只自憐。
拜壽不辭千里遠，欲陪珠履侍陶甄。
壽韓尚書·其一
作者：李商叟
朝代：宋

一時冠冕競加鞭，誰似先生晚節賢。
鬢雪自因憂國選，顔丹端爲省塵緣。
山林喜近生申日，海宇爭期致主年。
聞道相看起安石，寧容高卧樂詩禪。
壽韓尚書·其二
作者：李商叟
朝代：宋

靈峰高映玉溪光，花草時薰知見香。
未用胡麻金椀飯，且浮昌歜碧霞觴。
松櫺照北塵埃遠，澗水流南氣象長。
舞鶴獨知千歲永，風雲猶欲會明良。
寿傅宪
作者：李商叟
朝代：宋

籍甚河阳地，江山秀色连。家声自岩野，帝梦协台躔。彝鼎功镌勒，衣冠喜接联。相门当出相，贤父又生贤。岁必为霖雨，舟宜济大川。渥洼龙种异，丹穴凤毛鲜。击瓮知奇略，惜阴起妙年。五车胸磊磊，万卷腹便便。韩柳堪同步，班扬可并肩。千言看落纸，一扫快飞烟。未说才如锦，端知□似椽。斯文当振耀，吾道不沉绵。挥麈谈喷麝，书麟思涌泉。鸰原真孝友，雁塔压儒先。声价机云上，风流王谢边。两科能俯拾，百行更兼全。当代江都相，今时司马迁。紬书蓬馆盛，主爵粉闱专。致主心公正，经邦力勉旃。嘉谋辰必告，宣席夜应前。遽向急流退，犹为郡绂牵。道州迎竹马，漳浦示蒲鞭。一节方持远，十行俄促还。云霄知有路，雨露正无偏。复喜升华省，重闻拥使权。望尘将负弩，夹道看帷褰。善化能均被，仁风自广宣。片云时作雨，长夏水盈田。赋已无三窟，民今戴二天。江湖欣有岁，鱼稻不论钱。爵未称德耳，天宜厚报焉。宣劳更内外，清禁召腾骞。岂但狨遮坐，仍须锦护鞯。华才方烨烨，王道正平平。草诏金门手，调羹凤阁仙。勋华联竹帛，仪表称貂蝉。馈鲤嘉辰应，垂弧异气躔。中元明日是，皓月隔宵圆。南圃开奇卉，东湖泛瑞莲。屈卮浮蚁绿，曲篆引香旋。善颂诗三百，深祈岁八千。再摩金狄久，不许玉枝坚。鸿雁昂霄远，芝兰满砌妍。定知仁者寿，宁羡老而传。自愧微生迹，尝蒙先正怜。顾方纡墨绶，应念忝青毡。剩喜逢初度，将何见意虔。祺维遥献祝，敢继颂申篇。
寿傅宪
作者：李商叟
朝代：宋

籍甚河阳地，江山秀色连。
家声自岩野，帝梦协台躔。
彝鼎功镌勒，衣冠喜接联。
相门当出相，贤父又生贤。
岁必为霖雨，舟宜济大川。
渥洼龙种异，丹穴凤毛鲜。
击瓮知奇略，惜阴起妙年。
五车胸磊磊，万卷腹便便。
韩柳堪同步，班扬可并肩。
千言看落纸，一扫快飞烟。
未说才如锦，端知□似椽。
斯文当振耀，吾道不沉绵。
挥麈谈喷麝，书麟思涌泉。
鸰原真孝友，鴈塔压儒先。
声价机云上，风流王谢边。
两科能俯拾，百行更兼全。
当代江都相，今时司马迁。
紬书蓬馆盛，主爵粉闱专。
致主心公正，经邦力勉旃。
嘉谋辰必告，宣席夜应前。
遽向急流退，犹为郡绂牵。
道州迎竹马，漳浦示蒲鞭。
一节方持远，十行俄促还。
云霄知有路，雨露正无偏。
復喜升华省，重闻拥使权。
望尘将负弩，夹道看帷褰。
善化能均被，仁风自广宣。
片云时作雨，长夏水盈田。
赋已无三窟，民今戴二天。
江湖欣有岁，鱼稻不论钱。
爵未称德耳，天宜厚报焉。
宣劳更内外，清禁召腾骞。
岂但狨遮坐，仍须锦护鞯。
华才方烨烨，王道正平平。
草诏金门手，调羹凤阁仙。
勋华联竹帛，仪表称貂蝉。
馈鲤嘉辰应，垂弧异气躔。
中元明日是，皓月隔宵圆。
南圃开奇卉，东湖泛瑞莲。
屈巵浮蚁绿，曲篆引香旋。
善颂诗三百，深祈岁八千。
再摩金狄久，不许玉枝坚。
鸿鴈昂霄远，芝兰满砌妍。
定知仁者寿，宁羡老而传。
自愧微生迹，尝蒙先正怜。
顾方纡墨绶，应念忝青毡。
剩喜逢初度，将何见意虔。
祺维遥献祝，敢继颂申篇。
寿吴宰
作者：李商叟
朝代：宋

清规三尺信持平，何独声华百里称。
易俗移风乃余事，抑强扶弱见真能。
翩翩气岸真冲斗。湛湛心台清映冰。
为问回资封寿母，不知今昔几人曾。
寿吴宰
作者：李商叟
朝代：宋

神仙风骨本巍峨，日角珠庭气更和。
绛丝丹颜长不老，灞城铜狄会重磨。
风高鹤算三千远，天阔鹏程九万多。
弱水蓬莱归未晚，道山瀛馆看先过。
寿吴宰
作者：李商叟
朝代：宋

神仙风骨本巍峨，日角珠庭气更和。绛县丹颜长不老，灞城铜狄会重磨。风高鹤算三千远，天阔鹏程九万多。弱水蓬莱归未晚，道山瀛馆看先过。清规三尺信持平，何独声华百里称。易俗移风乃馀事，抑强扶弱见真能。翩翩气岸真冲斗，湛湛心台清映冰。为问回资封寿母，不知今昔几人曾。向晓亲闱共举觞，老人星出翠岩傍。狻猊奁暖沉香袅，孔雀屏开纱蜡光。霜月正当圆此夕，江梅先已发奇祥。定知与国长无极，寿考祺维颂鲁章。
寿吴宰·其一
作者：李商叟
朝代：宋

神仙风骨本巍峨，日角珠庭气更和。绛县丹颜长不老，灞城铜狄会重磨。风高鹤算三千远，天阔鹏程九万多。弱水蓬莱归未晚，道山瀛馆看先过。
寿吴宰·其一
作者：李商叟
朝代：宋

神仙风骨本巍峩，日角珠庭气更和。
绛县丹颜长不老，灞城铜狄会重磨。
风高鹤算三千远，天阔鹏程九万多。
弱水蓬莱归未晚，道山瀛馆看先过。
寿吴宰·其三
作者：李商叟
朝代：宋
体裁：七言律诗

向晓亲闱共举觞，老人星出翠岩傍。狻猊奁暖沉香袅，孔雀屏开纱蜡光。霜月正当圆此夕，江梅先已发奇祥。定知与国长无极，寿考祺维颂鲁章。
寿吴宰·其二
作者：李商叟
朝代：宋

清规三尺信持平，何独声华百里称。
易俗移风乃余事，抑强扶弱见真能。
翩翩气岸真衝斗，湛湛心台清映冰。
为问回资封寿母，不知今昔几人曾。
寿吴宰·其二
作者：李商叟
朝代：宋

清规三尺信持平，何独声华百里称。易俗移风乃馀事，抑强扶弱见真能。翩翩气岸真冲斗，湛湛心台清映冰。为问回资封寿母，不知今昔几人曾。
寿周少保
作者：李商叟
朝代：宋
体裁：七言律诗

皎皎银河夜气开，众星重喜见三台。白麻诏自日边下，紫府人从春际来。身被玉阶新衮绣，手调金鼎旧盐梅。鲰生颂德无他望，愿与菁莪乐育材。
寿周益公
作者：李商叟
朝代：宋

天佑熙朝世产贤，承平旧业至今传。莱公少避中元日，潞国同生丙午年。翰墨独传千古秘，声名崛在二公先。功成野服平园去，要伴灵龟巢碧莲。昨夜微云概太清，银河映带寿星明。祥开碧落中元节，人颂升平上相生。天上异恩尊帝傅，洛阳好事写耆英。长身独乐园中老，疑是平园旧弟兄。袖中勋业拂云烟，笔底文章响涧泉。已是贵为天下宰，不妨长作地行仙。蚁浮玉友秋初熟，鹊报银河月正圆。满引寿觞今夜看，相星重入太微垣。
寿周益公
作者：李商叟
朝代：宋
体裁：七言律诗

百年能几见英豪，主圣臣贤未易遭。□□□□新制度，宗臣当国大勋劳。三师告老恩荣备，□□藏书日月高。犹有治安贻百世，天教仙子见蟠桃。
寿周益公·其一
作者：李商叟
朝代：宋
体裁：七言律诗

天佑熙朝世产贤，承平旧业至今传。莱公少避中元日，潞国同生丙午年。翰墨独传千古秘，声名崛在二公先。功成野服平园去，要伴灵龟巢碧莲。
寿周益公·其三
作者：李商叟
朝代：宋
体裁：七言律诗

袖中勋业拂云烟，笔底文章响涧泉。已是贵为天下宰，不妨长作地行仙。蚁浮玉友秋初熟，鹊报银河月正圆。满引寿觞今夜看，相星重入太微垣。
寿周益公·其二
作者：李商叟
朝代：宋

昨夜微云概太清，银河映带寿星明。祥开碧落中元节，人颂升平上相生。天上异恩尊帝傅，洛阳好事写耆英。长身独乐园中老，疑是平园旧弟兄。
寿周益公·其二
作者：李商叟
朝代：宋

昨夜微云概太清，银河映带寿星明。
祥开碧落中元节，人颂昇平上相生。
天上异恩尊帝傅，洛阳好事写耆英。
长身独乐园中老，疑是平园旧弟兄。
寿时相
作者：李商叟
朝代：宋

龙盘虎踞王金陵，杰出天人致太平。千载精神真会聚，一朝文物益彰明。扶持直使乾坤正，指顾能令海岱清。二纪同□□□□，□□□□□肥民。农家鼓舞总安田，亿兆欣逢大有年。道路渔樵争击壤，江乡薪米不论钱。含淳咏德声盈耳，易俗移风事格天。守郡深渐无报称，但陪民社感陶甄。
寿时相·其一
作者：李商叟
朝代：宋

龙盘虎踞王金陵，杰出天人致太平。千载精神真会聚，一朝文物益彰明。扶持直使乾坤正，指顾能令海岱清。二纪同□□□□，□□□□□肥民。
寿时相·其一
作者：李商叟
朝代：宋

龙盘虎踞王金陵，杰出天人致太平。
千载精神真会聚，一朝文物益彰明。
扶持直使干坤正，指顾能令海岱清。
二纪同□□□□，□□□□□肥民。
寿时相·其二
作者：李商叟
朝代：宋
体裁：七言律诗

农家鼓舞总安田，亿兆欣逢大有年。道路渔樵争击壤，江乡薪米不论钱。含淳咏德声盈耳，易俗移风事格天。守郡深渐无报称，但陪民社感陶甄。
寿辛太尉
作者：李商叟
朝代：宋

昭代群龙用，名家奕世昌。
储精生辅佐，挺秀诞忠良。
郁郁充闾瑞，荧荧照室祥。
莲花雄址峻，竹箭庆源长。
硕德宜廊庙，英材命栋梁。
公清凌灏气，严肃厉秋霜。
宝运符千载，威名赡八荒。
量陂吞玉海，言派泻银潢。
功业彝章显，谋猷棣萼芳。
检身金井洁，落节翠螭骧。
列郡依仁牧，千英服智囊。
精忠裨主圣，膏泽致时康。
邓禹重兴汉，汾阳再造唐。
公心平国是，勠力振朝纲。
斧钺安南服，威棱振北疆。
温恭谦节着，仁惠德风扬。
鸑鷟金昆盛，貔貅虎旅强。
望风辞印绶，当路悚豺狼。
电扫除妖孽，雷驱息叛亡。
一心仁以厚，五福寿而臧。
论议留青简，勋庸纪太常。
鸿恩非易报，盛德固难忘。
便合持枢极，那容着海乡。
庄椿祈不老，辽鹤竚来翔。
愿向中书府，年年荐寿觞。
寿陈左相
作者：李商叟
朝代：宋

万方名教赖薰陶，相国由来德业高。
固有才华亚韩柳，岂惟功业并萧曹。
恩逢图像登麟阁，采戏文鸣列凤毛。
可是平生耐官职，不容车马闹庭皋。
寿陈左相
作者：李商叟
朝代：宋

龟蹲印势接灵峰，杰出真贤盛代中。玉燕昔符仙梦异，金瓯果覆相名雄。两京政拟汾阳复，六计应论户牖功。世合中兴多喜色，边头时有捷书通。祥风吹晓动帘旌，香袅狻猊几缕青。佳气远浮黄阁满，老人高拱紫微明。月将圆影来华席，梅放新香入宝觥。千岁定知仁者寿，喜看无汗玉枝横。万方名教赖薰陶，相国由来德业高。固有才华亚韩柳，岂惟功业并萧曹。恩逢图像登麟阁，綵戏文鸣列凤毛。可是平生耐官职，不容车马闹庭皋。愚生自幼感磨镌，才拙惭非宅相贤。甘遁山村承素萼，滥随轩冕厕官联。困鱼止箔今谁念，倦鹊依巢只自怜。拜寿不辞千里远，欲陪珠履侍陶甄。
寿陈左相·其一
作者：李商叟
朝代：宋

龟蹲印势接灵峰，杰出真贤盛代中。玉燕昔符仙梦异，金瓯果覆相名雄。两京政拟汾阳复，六计应论户牖功。世合中兴多喜色，边头时有捷书通。
寿陈左相·其一
作者：李商叟
朝代：宋

龟蹲印势接灵峰，杰出真贤盛代中。
玉燕昔符仙梦异，金瓯果覆相名雄。
两京政拟汾阳復，六计应论户牖功。
世合中兴多喜色，边头时有捷书通。
寿陈左相·其三
作者：李商叟
朝代：宋

万方名教赖薰陶，相国由来德业高。固有才华亚韩柳，岂惟功业并萧曹。恩逢图像登麟阁，綵戏文鸣列凤毛。可是平生耐官职，不容车马闹庭皋。
寿陈左相·其三
作者：李商叟
朝代：宋

万方名教頼熏陶，相国由来德业高。
固有才华亚韩柳，岂惟功业并萧曹。
恩逢图像登麟阁，綵戏文鸣列凤毛。
可是平生耐官职，不容车马闹庭皋。
寿陈左相·其二
作者：李商叟
朝代：宋
体裁：七言律诗

祥风吹晓动帘旌，香袅狻猊几缕青。佳气远浮黄阁满，老人高拱紫微明。月将圆影来华席，梅放新香入宝觥。千岁定知仁者寿，喜看无汗玉枝横。
寿陈左相·其四
作者：李商叟
朝代：宋

愚生自幼感磨镌，才拙惭非宅相贤。甘遁山村承素萼，滥随轩冕厕官联。困鱼止箔今谁念，倦鹊依巢只自怜。拜寿不辞千里远，欲陪珠履侍陶甄。
寿陈左相·其四
作者：李商叟
朝代：宋

愚生自幼感磨镌，才拙惭非宅相贤。
甘遯山村承素萼，滥随轩冕厕官联。
困鱼止箔今谁念，倦鹊依巢只自怜。
拜寿不辞千里远，欲陪珠履侍陶甄。
寿韩尚书
作者：李商叟
朝代：宋

一时冠冕竞加鞭，谁似先生晚节贤。鬓雪自因忧国选，颜丹端为省尘缘。山林喜近生申日，海宇争期致主年。闻道相看起安石，宁容高卧乐诗禅。灵峰高映玉溪光，花草时薰知见香。未用胡麻金椀饭，且浮昌歜碧霞觞。松棂照北尘埃远，涧水流南气象长。舞鹤独知千岁永，风云犹欲会明良。
寿韩尚书
作者：李商叟
朝代：宋

灵峰高映玉溪光，花草时薰知见香。
未用胡麻金椀饭，且浮昌歜碧霞觞。
松棂照北尘埃无，涧水流南气象长。
舞鹤独知千岁永，风云犹欲会明良。
寿韩尚书·其一
作者：李商叟
朝代：宋
体裁：七言律诗

一时冠冕竞加鞭，谁似先生晚节贤。鬓雪自因忧国选，颜丹端为省尘缘。山林喜近生申日，海宇争期致主年。闻道相看起安石，宁容高卧乐诗禅。
寿韩尚书·其二
作者：李商叟
朝代：宋

灵峰高映玉溪光，花草时熏知见香。
未用胡麻金椀饭，且浮昌歜碧霞觞。
松櫺照北尘埃远，涧水流南气象长。
舞鹤独知千岁永，风云犹欲会明良。
寿韩尚书·其二
作者：李商叟
朝代：宋

灵峰高映玉溪光，花草时薰知见香。未用胡麻金椀饭，且浮昌歜碧霞觞。松棂照北尘埃远，涧水流南气象长。舞鹤独知千岁永，风云犹欲会明良。
寿韩尚书·其二
作者：李商叟
朝代：宋
体裁：七言律诗

灵峰高映玉溪光，花草时薰知见香。未用胡麻金碗饭，且浮昌歜碧霞觞。松棂照北尘埃远，涧水流南气象长。舞鹤独知千岁永，风云犹欲会明良。
疏山
作者：李商叟
朝代：宋

忙中安得此身閒，杖策西風自往還。
今日已償雲水債，籃輿带雨下疏山。
疏山
作者：李商叟
朝代：宋
体裁：七言绝句

忙中安得此身閒，杖策西风自往还。今日已偿云水债，篮舆带雨下疏山。
木兰花慢
作者：李商英
朝代：宋

喜琼筵乍启，似王母、宴瑶池。正珠履骈肩，群仙间坐，冰玉交辉。新词更兼旧曲，听歌声、宛转绕屏帏。一缕龙香水麝，满堂如彩云飞。
金卮主献宾酬。无算数醉如泥。诮不管山翁，霜髯皓鬓，为插花枝。更阑带花归去，有余香、冉冉惹人衣。
一枕华胥梦觉，恍然身在桃谷。
木兰花慢·喜琼筵乍启
作者：李商英
朝代：宋
体裁：词

喜琼筵乍启，似王母、宴瑶池。正珠履骈肩，群仙间坐，冰玉交辉。新词更兼旧曲，听歌声、宛转绕屏帏。一缕龙香水麝，满堂如彩云飞。金卮主献宾酬。无算数醉如泥。诮不管山翁，霜髯皓鬓，为插花枝。更阑带花归去，有馀香、冉冉惹人衣。一枕华胥梦觉，恍然身在桃溪。
洞仙歌
作者：李商英
朝代：宋

腊残寒峭，渐近新正际。喜溢门阑蔼佳气。遇昌辰，符吉梦，岳渎呈祥瑞。知是天诞人间奇瑞。
文章推晁董，学擅卿云，高揭声猷缙绅里。上瀛洲册府，师表宗藩，华要地，俱是宸衷注意。
又何止看看便持荷。更寿为崆峒，广成同岁。
洞仙歌
作者：李商英
朝代：宋

腊残寒峭，渐近新正际。喜溢门阑霭佳气。遇昌辰，符吉梦，岳渎呈祥瑞。知是天诞人间奇瑞。文章推晁董，学擅卿云，高揭声猷缙绅里。上瀛洲册府，师表宗藩，华要地，俱是宸衷注意。又何止看看便持荷，更寿为崆峒，广成同岁。霓旌降节，缥缈蓬瀛里。前是骖鸾在人世。下云衢沾圣泽，两地疏封，须信道，不减瑶台富贵。兰帏称寿日，朱紫盈门，碧藕蟠桃奉甘旨。更何须，求大药饵服还丹，长不老，鹤骨仙标无比。况壶天日月自延长，看几度人间，百年千岁。
洞仙歌
作者：李商英
朝代：宋

臘殘寒峭，漸近新正際。喜溢門闌靄佳氣。遇昌辰，符吉夢，嶽瀆呈祥瑞。知是天誕人間奇瑞。文章推晁董，學擅卿雲，高揭聲猷縉紳裡。上瀛洲冊府，師表宗藩，華要地，俱是宸衷注意。又何止看看便持荷，更壽為崆峒，廣成同歲。
洞仙歌
作者：李商英
朝代：宋

霓旌降節，縹緲蓬瀛裡。前是驂鸞在人世。雲衢沾聖澤，兩地疏封，須通道，不減瑤臺富貴。蘭幃稱壽日，朱紫盈門，碧藕蟠桃奉甘旨。更何須，求大藥餌服還丹，長不老，鶴骨仙標無比。況壺天日月自延長，看幾度人間，百年千歲。
洞仙歌·其二
作者：李商英
朝代：宋

霓旌降节，缥缈蓬瀛里。前是骖鸾在人世。下云衢沾圣泽，两地疏封，须信道，不减瑶台富贵。兰帏称寿日，朱紫盈门，碧藕蟠桃奉甘旨。更何须，求大药饵服还丹，长不老，鹤骨仙标无比。况壶天日月自延长，看几度人间，百年千岁。
洞仙歌·腊残寒峭
作者：李商英
朝代：宋
体裁：词

腊残寒峭，渐近新正际。喜溢门阑霭佳气。遇昌辰，符吉梦，岳渎呈祥瑞。知是天诞人间奇瑞。文章推晁董，学擅卿云，高揭声猷缙绅里。上瀛洲册府，师表宗藩，华要地，俱是宸衷注意。又何止看看便持荷，更寿为崆峒，广成同岁。
洞仙歌·霓旌降节
作者：李商英
朝代：宋
体裁：词

霓旌降节，缥缈蓬瀛里。前是骖鸾在人世。云衢沾圣泽，两地疏封，须信道，不减瑶台富贵。
兰帏称寿日，朱紫盈门，碧藕蟠桃奉甘旨。更何须，求大药饵服还丹，长不老，鹤骨仙标无比。
况壶天日月自延长，看几度人间，百年千岁。
胜胜慢
作者：李商英
朝代：宋

笙簧缭绕，书鼓声喧，佳人对舞绣帘前。高卷铺衬，广列华筵。人人献香祝寿，捧流霞，永庆高年。名香爇，睹重重华盖，金兽喷烟。
一愿皇恩频降，松柏对龟鹤，彭祖齐肩。二愿子子孙孙，尽贡三元，石崇富贵也休夸，陆地神仙。更三愿，愿年年佳庆，永保团圆。
胜胜慢
作者：李商英
朝代：宋

香浮椒柏，暖入酴酥，非烟晓生帘幕。绛阙真仙，来自五云楼阁。青霁路岐游遍，排冠归、水晶城郭。萧散处，有壶中日月，故园猿鹤。
好是朱颜难老，嬉游处，不减少年行乐。正好寻春，莫负燕期莺约。沉沉洞天向晚，按宫商、重调音乐。愿岁岁，听新声，笙歌院落。
胜胜慢·声声慢·笙簧缭绕
作者：李商英
朝代：宋
体裁：词

笙簧缭绕，书鼓声喧，佳人对舞绣帘前。高卷铺衬，广列华筵。人人献香祝寿，捧流霞，永庆高年。名香爇，睹重重华盖，金兽喷烟。一愿皇恩频降，松柏对龟鹤，彭祖齐肩。二愿子子孙孙，尽贡三元。石崇富贵也休夸，陆地神仙。更三愿，愿年年佳庆，永保团圆。
胜胜慢·声声慢·香浮椒柏
作者：李商英
朝代：宋
体裁：词

香浮椒柏，暖入酴酥，非烟晓生帘幕。绛阙真仙，来自五云楼阁。青霁路岐游遍，排冠归、水晶城郭。萧散处，有壶中日月，故园猿鹤。好是朱颜难老，嬉游处，不减少年行乐。正好寻春，莫负燕期莺约。沉沉洞天向晚，按官商、重调音乐。愿岁岁，听新声，笙歌院落。
醉蓬莱·庆朋良相遇
作者：李商英
朝代：宋
体裁：词

庆朋良相遇，夷夏均欢，福沾绵宇。扶日勋高，更补天力巨。学造渊微，文赓三圣，被褒语。来自丹台，生逢华旦，身登仙路。衮绣归来，水晶宫里，燕处超然，去天尺五。绿发朱颜，照青春如故。一粒刀圭，五更丹灶，与赤松游处。只恐看着蒲轮，趣上沙堤归去。
醉蓬莱·庆长庚协梦
作者：李商英
朝代：宋
体裁：词

庆长庚协梦，仙李蟠根，挺生名世。粉省收声，早云霄自致。凤掖鸾台，荷囊簪笔，久要津历试。红旆颁春，碧油开府，出分忧寄。均逸真祠，左弧开宴，璧月光澄，玉炉烟细。漆发冰眸，揽浮丘仙袂。伫看九重，迅驰三节，诏促还丹陛。槐府凉生，榴樽香泛，年年欢醉。
醉蓬莱·庆长庚协梦
作者：李商英
朝代：宋
体裁：词

庆长庚协梦，仙李蟠根，挺生名世。
粉省收声，早云霄自致。
凤掖鸾坡，荷囊簪笔，久要津历试。
红旆班春，碧油开府，出分忧寄。
均逸真祠，右弧开宴，宵月光澄，玉炉烟细。
漆发冰眸，揽浮丘仙袂。
伫见九重，迂驰三节，诏促还丹陛。
槐府凉生，榴樽香泛，年年欢醉。
梅
作者：李啸轩
朝代：宋

笛谱从来有落梅，梅花那怕笛声哀。几回笛里看花处，曲自凄凉花自开。傲寒特地占春光，不是东皇用意偏。只恐百花羞见面，故教回避艳阳天。
梅·其一
作者：李啸轩
朝代：宋

笛谱从来有落梅，梅花那怕笛声哀。
几回笛裏看花处，曲自凄凉花自开。
梅·其一
作者：李啸轩
朝代：宋

笛谱从来有落梅，梅花那怕笛声哀。几回笛里看花处，曲自凄凉花自开。
梅·其二
作者：李啸轩
朝代：宋

傲寒特地占春光，不是东皇用意偏。只恐百花羞见面，故教回避艳阳天。
梅·其二
作者：李啸轩
朝代：宋

傲寒特地占春光，不是东皇用意偏。
只恐百花羞见面，故教回避艷阳天。
登姑苏台
作者：李啸轩
朝代：宋

规模高敞俯城池，未必斯台是故基。风月祇招人感慨，江山不管国兴衰。几年勾践雠思复，终日吴王醉不知。却使五湖烟浪里，扁舟一叶载西施。
登姑苏台
作者：李啸轩
朝代：宋

规模高敞俯城池，未必斯台是故基。
风月祇招人感慨，江山不管国兴衰。
几年勾践雠思復，终日吴王醉不知。
却使五湖烟浪裏，扁舟一叶载西施。
句
作者：李善
朝代：宋

无穷基有无穷问，第一人为第一官。
句
作者：李善
朝代：宋

無窮基有無窮問，第一人爲第一官。
句
作者：李善美
朝代：宋

岘首何人碑，行客独垂泪。
句
作者：李善美
朝代：宋

峴首何人碑，行客獨垂淚。
大堤曲
作者：李善美
朝代：宋
体裁：七言绝句

酒旗相望大堤头，堤下连樯堤下楼。日暮行人争渡急，桨声幽轧满中流。
大堤曲
作者：李善美
朝代：宋

酒旗相望大堤頭，堤下連檣堤下樓。
日暮行人爭渡急，槳聲幽軋滿中流。
虎跑泉
作者：李喬
朝代：宋

虎丘巖畔識泉根，股引瓊腴此處分。
品絕未應容易得，地靈難使等閑聞。
聲寒夜雜林間籟，氣潤朝隨谷口雲。
十和清篇盈麗軸，強牽己句不成文。
平黎錫宴
作者：李喬木
朝代：宋

聖主當年重武文，柳營韜略孰同群。
名播中外揚三殿，威遏鯨鯢震六軍。
宴錫九重恩浩蕩，醉酣三爵坐氤氳。
何人緩带當樽俎，彝鼎重看勒巨勳。
舟次南華寺
作者：李喬木
朝代：宋

衣鉢相傳舊，菩提漫爾栽。
好山僧獨占，冒暑我初來。
野鳥迎人語，溪塘傍竹開。
登臨問因果，老衲笑相陪。
次袁尚書巫山十二峰二十五韻
作者：李嘉謀
朝代：宋

道人愛山出天姿，自謂計黠人嫌癡。
獨游名山看不足，每得勝處行爲遲。
誰人能知物外賞，世上自有靈中奇。
一行作吏困汩沒，便與好境相參差。
脫兔投林今適願，窮猿得木吾何之。
芒鞋竹杖恣如往，煙蓑雨笠長相隨。
青山愈好足力盡，此意未止駑駘疲。
路逢行人說大尹，正見諭蜀揚舲旗。
好賢招邀每虛席，問俗疾苦時褰帷。
才華落落清廟器，詩筆粲粲珊瑚枝。
胸吞楚澤八九盡，氣壓巫峽羣山低。
大峯聯娟爭媚嫵，蒼壁徙倚供遊嬉。
巴東巴峽古所重，作雲作雨今胡爲。
有情飛鳶送迎客，無數棹歌來去時。
昔日畫圖曾見者，何意忽此今逢茲。
邇來豐碑在人口，已與流水爭東馳。
政用中和得大體，智出毫末非全施。
不與英聲流上國，已有詩卷傳江湄。
狼烽長閒士鼓腹，耕隴不見愁生眉。
都門髣髴記分袂，蜀道脩阻常支頤。
持謁見公敢論舊，撫髀顧我清無緇。
樽俎頻開閑共話，歌謳聊與民同嘻。
忽然晨旦往東壁，但見山月來峨嵋。
行吟何獨壯三峽，在處山林來乞詩。
次袁尚书巫山十二峰二十五韵
作者：李嘉谋
朝代：宋

道人爱山出天姿，自谓计黠人嫌痴。
独游名山看不足，每得胜处行为迟。
谁人能知物外赏，世上自有灵中奇。
一行作吏困汩没，便与好境相参差。
脱兔投林今适愿，穷猿得木吾何之。
芒鞋竹杖恣如往，烟蓑雨笠长相随。
青山愈好足力尽，此意未止驽骀疲。
路逢行人说大尹，正见谕蜀扬舲旗。
好贤招邀每虚席，问俗疾苦时褰帷。
才华落落清庙器，诗笔粲粲珊瑚枝。
胸吞楚泽八九尽，气压巫峡羣山低。
大峯联娟争媚妩，苍壁徙倚供游嬉。
巴东巴峡古所重，作云作雨今胡为。
有情飞鸢送迎客，无数棹歌来去时。
昔日画图曾见者，何意忽此今逢兹。
迩来丰碑在人口，已与流水争东驰。
政用中和得大体，智出毫末非全施。
不与英声流上国，已有诗卷传江湄。
狼烽长閒士鼓腹，耕陇不见愁生眉。
都门髣髴记分袂，蜀道修阻常支颐。
持谒见公敢论旧，抚髀顾我清无缁。
樽俎频开闲共话，歌讴聊与民同嘻。
忽然晨旦往东壁，但见山月来峨嵋。
行吟何独壮三峡，在处山林来乞诗。
次袁尚书巫山十二峰二十五韵
作者：李嘉谋
朝代：宋

道人爱山出天姿，自谓计黠人嫌痴。独游名山看不足，每得胜处行为迟。谁人能知物外赏，世上自有灵中奇。一行作吏困汩没，便与好境相参差。脱兔投林今适愿，穷猿得木吾何之。芒鞋竹杖恣如往，烟蓑雨笠长相随。青山愈好足力尽，此意未止驽骀疲。路逢行人说大尹，正见谕蜀扬舲旗。好贤招邀每虚席，问俗疾苦时褰帷。才华落落清庙器，诗笔粲粲珊瑚枝。胸吞楚泽八九尽，气压巫峡群山低。大峰联娟争媚妩，苍壁徙倚供游嬉。巴东巴峡古所重，作云作雨今胡为。有情飞鸢送迎客，无数棹歌来去时。昔日画图曾见者，何意忽此今逢兹。迩来丰碑在人口，已与流水争东驰。政用中和得大体，智出毫末非全施。不与英声流上国，已有诗卷传江湄。狼烽长閒士鼓腹，耕陇不见愁生眉。都门髣髴记分袂，蜀道脩阻常支颐。持谒见公敢论旧，抚髀顾我清无缁。樽俎频开闲共话，歌讴聊与民同嘻。忽然晨旦往东壁，但见山月来峨嵋。行吟何独壮三峡，在处山林来乞诗。
題汪水雲詩卷
作者：李嘉龍
朝代：宋

江湖牢落歎蘧年，說着乾淳淚泫然。
折桂昔爲天上客，餐松今作洞中仙。
南窗寄傲陶元亮，東海歸來魯仲連。
紫鳳天吳顛倒褐，抱琴又泛楚江船。
题汪水云诗卷
作者：李嘉龙
朝代：宋

江湖牢落叹蘧年，说着乾淳泪泫然。折桂昔为天上客，餐松今作洞中仙。南窗寄傲陶元亮，东海归来鲁仲连。紫凤天吴颠倒褐，抱琴又泛楚江船。
题汪水云诗卷
作者：李嘉龙
朝代：宋

江湖牢落叹蘧年，说着干淳泪泫然。
折桂昔为天上客，餐松今作洞中仙。
南窗寄傲陶元亮，东海归来鲁仲连。
紫凤天吴颠倒褐，抱琴又泛楚江船。
梅·其一
作者：李嘯軒
朝代：宋

笛譜從來有落梅，梅花那怕笛聲哀。
幾回笛裏看花處，曲自凄凉花自開。
梅·其二
作者：李嘯軒
朝代：宋

傲寒特地占春光，不是東皇用意偏。
只恐百花羞見面，故教回避艷陽天。
登姑蘇臺
作者：李嘯軒
朝代：宋

規模高敞俯城池，未必斯臺是故基。
風月祇招人感慨，江山不管國興衰。
幾年勾踐讎思復，終日吳王醉不知。
却使五湖烟浪裏，扁舟一葉載西施。
戍山晚行
作者：李回
朝代：宋

羸馬鞭不行，落日下孤戍。
旅店隔前村，欲往未能住。
少年事咿唔，老爲微祿誤。
匡濟謝菲才，馳驅失故步。
一笑擁八騶，不療烟霞痼。
猿鶴驚且恐，吟斷北山樹。
戍山晚行
作者：李回
朝代：宋
体裁：古风

羸马鞭不行，落日下孤戍。旅店隔前村，欲往未能住。少年事咿唔，老为微禄误。匡济谢菲才，驰驱失故步。一笑拥八驺，不疗烟霞痼。猿鹤惊且恐，吟断北山树。
題漢州妓項帊羅
作者：李回
朝代：宋

蜀國佳人號細腰，東臺御史惜妖嬈。
從今喚作楊臺柳，舞盡春風萬萬條。
沁园春
作者：李团湖
朝代：宋
体裁：词

六桂传家，三槐植庭，箕裘大儒。甚二郎意气，似同稷契，一时庆会，致主唐虞。百揆登庸，双亲未老，此乐人间还有无。那堪更、有棣华韡韡，听履亨衢。朝来天上传呼。便写作、衣冠盛事图。有声容备乐，传宣锡动，充庭牲饩，簇拥欢娱。整顿乾坤，巩安宗社，亦有臣功如此乎。中书考，愿年年此日，春满蓬壶。
沁园春·六桂传家
作者：李团湖
朝代：宋

六桂传家，三槐植庭，箕裘大儒。
甚二郎意气，似同稷契，一时庆会，致主唐虞。
百揆登庸，双亲未老，此乐人间还有无。
那堪更、有棣华韡韡，听履亨衢。
朝来天上传呼。
便写作、衣冠盛事图。
有声容备乐，传宣锡动，充庭牲饩，簇拥欢娱。
整顿干坤，巩安宗社，亦有臣功如此乎。
中书考，愿年年此日，春满蓬壶。
余皮
作者：李坚
朝代：宋
体裁：七言绝句

小试屠龙技已成，遗踪千载詟英灵。舳舻不骇风波恶，烟雨时闻草木腥。
冲寂观
作者：李坚
朝代：宋

玉兔朝天去不回，空余露井荐晨杯。
屋铃不语湖如掌，无復凌空逸士来。
冲寂观
作者：李坚
朝代：宋

玉兔朝天去不回，空馀露井荐晨杯。屋铃不语湖如掌，无复凌空逸士来。
句
作者：李坚
朝代：宋

勿讶韦郎夸酷似，情知苏子赋归来。
句
作者：李坚
朝代：宋

勿讶韦郎誇酷似，情知苏子赋归来。
离群村
作者：李坚
朝代：宋
体裁：七言绝句

好风吹句落烟村，便作棠阴记使君。渠有平生绝尘想，群居那得似离群。
通真观
作者：李坚
朝代：宋

璇璇非復旧宫坛，独向徐碑识二难。
井底丹灵勿轻汲，昔年曾寿两苍官。
通真观
作者：李坚
朝代：宋

璇璿非复旧宫坛，独向徐碑识二难。井底丹灵勿轻汲，昔年曾寿两苍官。
因痔痛彻心膂为诗
作者：李坤臣
朝代：宋
体裁：七言绝句

吾道由来贯古今，纤毫不假外推寻。只因疾病呻吟切，识得平生第一心。
因痔痛徹心膂爲詩
作者：李坤臣
朝代：宋

吾道由來貫古今，纖毫不假外推尋。
只因疾病呻吟切，識得平生第一心。
山中苦寒歌
作者：李坦之
朝代：宋
体裁：古风

深山苦寒弗可居，门前积雪三尺馀。阴崖一夜石脱骨，寒溜万瓦冰垂须。道人冻卧山之麓，暮爇松明煮溪绿。山阴孤棹期不来，梦入幽崖闻折竹。征西将军持短兵，驰马夜渡黄河冰。关东诸将面欲裂，严光独钓桐江雪。
春日行
作者：李坦之
朝代：宋
体裁：古风

东风入树吹流莺，晓窗睡熟花冥冥。美人窗间动晓思，莺声枕上提春情。座中日出花满城，城南春深杨柳青。王孙不归消息断，深闺无人春草生。草生犹有时，王孙何日归。斜阳照流水，万里长相思。东园三月花烂开，西园胡蝶双飞来。明年蝶去春无主，闭门花落愁如雨。
风流子
作者：李坦然
朝代：宋
体裁：词

东君虽不语，年华事、今岁恰如期。向寒雨望中，晓霜清处，领些春意，开两三枝。又不是、山桃红锦烂，溪柳绿摇丝。别是一般，孤高风韵，终裁纤萼，冰剪芳蕤。清香远有意，轻飘度勾引，几句新诗。须是放怀追赏，莫恁轻离。更嫦娥为爱，寒光满地，故移疏影，来伴南枝。谁道寿阳妆浅，偏入时宜。
风流子·东君虽不语
作者：李坦然
朝代：宋
体裁：词

东君虽不语，年华事、今岁恰如期。向寒雨望中，晓霜清处，领些春意，开两三枝。又不是、山桃红锦烂，溪柳绿摇丝。别是一般，孤高风韵，绛裁纤萼，冰剪芳蕤。清香还有意，轻飘度勾引，几句新诗。须是放怀追赏，莫恁轻离。更嫦娥为爱，寒光满地，故移疏影，来伴南枝。谁道寿阳妆浅，偏入时宜。
觀德堂
作者：李垂
朝代：宋

園池氣象明，池沼春波平。
東匯有朝勢，北源無滯聲。
臨流好鼓瑟，待月堪浮觥。
濯足思餘綠，洗心思雲清。
篆溝合遠派，布竇垂高城。
我願化飛雨，使君將勸耕。
观德堂
作者：李垂
朝代：宋

园池气象明，池沼春波平。
东汇有朝势，北源无滞声。
临流好鼓瑟，待月堪浮觥。
濯足思余绿，洗心思云清。
篆沟合远派，布窦垂高城。
我愿化飞雨，使君将劝耕。
观德堂
作者：李垂
朝代：宋

园池气象明，池沼春波平。东汇有朝势，北源无滞声。临流好鼓瑟，待月堪浮觥。濯足思馀绿，洗心思云清。篆沟合远派，布窦垂高城。我愿化飞雨，使君将劝耕。
上巳从史巫山�饮江皋
作者：李埴
朝代：宋
体裁：七言律诗

风沙一夜卷冥冥，晓色曈曚上翠屏。薄宦驱人成老大，佳时得酒慰飘零。红馀晚树迷幽谷，绿涨晴波失远汀。却是崇山兼峻岭，看来浑不减兰亭。
句
作者：李埴
朝代：宋

日射红鸾扇，风清白野樽。
四恩岩
作者：李埴
朝代：宋

疲筇扪石上，大野俯栏窥。
洞穴通诸顶，泉流接两地。
白马湖
作者：李埴
朝代：宋

白马湖光绿染衣，兰舟溶洋彩鸳飞。
闲愁不到秋风后，听唱蛮歌月下归。
离巫山晚泊棹石滩下
作者：李埴
朝代：宋

黄昏风雨阻江滨，翠绾群峰莫色匀。一夜子规啼到晓，孤舟愁杀未归人。
余皮
作者：李堅
朝代：宋

小試屠龍技已成，遺蹤千載讋英靈。
舳艫不駭風波惡，煙雨時聞草木腥。
句
作者：李堅
朝代：宋

勿訝韋郎誇酷似，情知蘇子賦歸來。
沖寂觀
作者：李堅
朝代：宋

玉兔朝天去不回，空餘露井薦晨杯。
屋鈴不語湖如掌，無復凌空逸士來。
通真觀
作者：李堅
朝代：宋

璇璿非復舊宮壇，獨向徐碑識二難。
井底丹靈勿輕汲，昔年曾壽兩蒼官。